title: Abraham Lincolnin murha

text: Lincolnin oli pelätty joutuvan murhatuksi jo kauan ennen Ford’s Theatren tapahtumia. Hänet oli juuri valittu presidentiksi, kun hän matkusti helmikuussa 1861 junalla Yhdysvaltain halki Washingtoniin. Allan Pinkerton, joka oli aikansa kuuluisimpia salapoliiseja, palkattiin turvaamaan Lincolnin matka. Pinkerton uskoi, että Lincoln yritettäisiin murhata Baltimoressa 23. helmikuuta. Murhayrityksen estämiseksi Pinkerton määräsi Baltimoreen kulkeneet lennätinlinjat katkaistavaksi ja siirsi Lincolnin erikoisjunaan, joka kulki Baltimoren läpi keskellä yötä. Lehdistö ja pilapiirtäjät irvailivat pitkään Lincolnin salaiselle matkalle Baltimoren läpi. Valtaosa historioitsijoista uskoo nykyisin, ettei Pinkertomin epäilemää, niin kutsuttua Baltimoren salaliittoa ollut todella olemassa.


title: Abraham Lincolnin murha

text: Abraham Lincolnin murhaaja John Wilkes Booth syntyi Marylandissa vuonna 1838. Hän asui sisällissodan aikaan pohjoisvaltioiden alueella mutta tuki silti Konfederaatiota. Booth toimi sisällissodan ajan näyttelijänä ja tuli tunnetuksi erityisesti Shakespearen näytelmistä. Kun Lincolnista tuli presidentti, Booth ilmoitti avoimesti kannattavansa orjuutta ja vihaavansa Lincolnia. Talvella 1864–1865 hän ryhtyi värväämään muita salaliittolaisia. Kun sisällissota läheni loppuaan, Booth ja muut salaliittolaiset aikoivat kaapata Lincolnin ja kuljettaa hänet Richmondiin, Konfederaation pääkaupunkiin. Booth ja kuusi muuta salaliittolaista olivat valmiina sieppaamaan Lincolnin sotasairaalassa, jossa hänen oli määrä vierailla 30. maaliskuuta 1865. Lincoln ei kuitenkaan tullut paikalle, joten suunnitelma epäonnistui.


title: Abraham Lincolnin murha

text: Kaksi viikkoa myöhemmin Unionin joukot valtasivat Richmondin. Konfederaation kukistuminen näytti selvältä, mutta Booth laati epätoivoisen suunnitelman sen pelastamiseksi. Yhdysvaltain kolme poliittisesti tärkeintä henkilöä – ulkoministeri William H. Seward, varapresidentti Andrew Johnson ja presidentti Lincoln – murhattaisiin yhtä aikaa. Salaliittolaiset uskoivat, että murhat ajaisivat Yhdysvaltain hallinnon nopeasti kaaokseen.


title: Abraham Lincolnin murha

text: Murhapäivänä Lincoln oli varannut yksityisen aition Ford’s Theatresta, jossa esitettiin näytelmää "Our American Cousin". Hän oli aitiossa yhdessä vaimonsa Maryn, nuoren upseerin Henry Rathbonen ja tämän kihlatun Clara Harrisin kanssa. Booth oli käsitellyt aition ovea, jotta sen pystyisi tarvittaessa sulkemaan niin, ettei sitä saisi auki ulkopuolelta. Lincolnit saapuivat teatteriin vasta näytelmän alettua. Näytelmä keskeytettiin, orkesteri soitti Yhdysvaltain presidentin virallisen hymnin ”Hail to the Chiefin” ja yleisö osoitti suosiotaan seisten. Vaikka näytelmän alku jäi Lincolnilta näkemättä, hänen kerrotaan pitäneen esityksestä.


title: Abraham Lincolnin murha

text: Kello 22.15, kolmannen näytöksen aikana, Booth ryntäsi aitioon ja ampui Lincolnia takaraivoon kertalaukeavalla, suustaladattavalla Philadelphia Deringer -pistoolilla. Ampuessaan Boothin kerrotaan huutaneen joko ”kosto Etelän puolesta” tai ”vapaus”. Aitiossa ei ollut lainkaan henkivartijoita. Rathbone ryntäsi Boothin kimppuun, mutta Booth onnistui puukottamaan häntä olkapäähän. Tämän jälkeen Booth hyppäsi aitiosta alas ja huusi: ”Sic semper Tyrannis! The South is avenged!” (”Sic semper tyrannis! Etelän puolesta on kostettu!”) Sitten hän juoksi näyttämön halki ulos teatterista. Rathbone oli Boothin hypätessä onnistunut tarttumaan hänen vaatteisiinsa, minkä takia Booth putosi näyttämölle hallitsemattomasti ja mursi vasemman jalkansa. Hän onnistui silti pakenemaan Washingtonista hevosen avulla. Näyttämöavustaja Edmund Spangler avasi Boothille teatterin takaoven, ja hänet tuomittiin myöhemmin vankeuteen Boothin avustamisesta, vaikka todisteet olivat melko kiistanalaisia. Osa yleisöstä luuli hetken aikaa tapahtumien kuuluneen näytelmään.


title: Abraham Lincolnin murha

text: Esitystä katsomassa ollut lääkäri Charles Leale ryntäsi heti laukauksen kuultuaan aitioon selvittääkseen presidentin tilan. Lincoln lojui tuolissaan halvaantuneena ja hengitti vaivalloisesti. Luoti oli tunkeutunut päähän vasemman korvan kohdalta ja jäänyt oikean silmän taakse. Ryhmä sotilaita kantoi Lincolnin Tenth Streetin toiselle puolelle, teatteria vastapäätä sijaitsevaan rakennukseen, jossa hänet asetettiin makaamaan sängylle. Paikalle kutsuttiin kirurgi, joka totesi Lincolnin haavoittuneen kuolettavasti ja todennäköisesti kuolevan seuraavan yön aikana. Varapresidentti Johnson, kaikki hallituksen jäsenet ja monet läheiset ystävät valvoivat Lincolnin vuoteen ääressä koko yön. Murhasta pahasti järkyttynyt Mary Lincoln vietti yön viereisessä huoneessa yhdessä vanhimman poikansa Robertin kanssa. Presidentti Lincoln kuoli seuraavana aamuna kello 7.22.


title: Abraham Lincolnin murha

text: Lincolnin ruumis asetettiin tilapäiseen ruumisarkkuun, joka verhoiltiin Yhdysvaltain lippuun. Arkku kuljetettiin aseistettujen ratsuväkijoukkojen saattamana Valkoiseen taloon, missä Lincolnille tehtiin ruumiinavaus. Leski pyysi kirurgeja leikkaamaan muistoksi kiehkuran miehensä hiuksista.


title: Abraham Lincolnin murha

text: Tieto Lincolnin kuolemasta levisi Yhdysvalloissa nopeasti, ja sodan päättymisen juhliminen muuttui suruksi. Useimmat kaupat suljettiin ja koko maassa järjestettiin suruliputus. Lincolnin ruumis kuljetettiin 18. huhtikuuta Valkoisesta talosta United States Capitolin rotundaan ja sijoitettiin katafalkin päälle. Kolme päivää myöhemmin ruumis kuljetettiin hautajaisjunalla Lincolnin kotiseudulle Springfieldiin, Illinoisiin. Juna kulki yhteensä noin 1 700 mailia (noin 2 740 kilometriä) 14 kaupungin ja lukuisten pikkukylien läpi. Kymmenet tuhannet ihmiset kerääntyivät hautajaisjunan reitin varrelle osoittaakseen kunnioitusta kuolleelle presidentille.


title: Abraham Lincolnin murha

text: Lincoln haudattiin 4. toukokuuta 1865 Oak Ridgen hautausmaalle, samaan hautaan 1862 kuolleen poikansa Willien kanssa


title: Abraham Lincolnin murha

text: Boothin kumppani Lewis Powell yritti murhata Yhdysvaltain ulkoministerin William Henry Sewardin lähes yhtä aikaa Lincolnin murhan kanssa. Seward oli toipumassa vuoteessaan hevosvaunuonnettomuudesta, ja Powell onnistui pääsemään sisälle, kun hän väitti tuovansa Sewardille lääkärin määräämiä lääkkeitä. William Sewardin poika Frederick yritti estää Powellia pääsemästä isänsä luo, mutta Powell löi häntä ja viilsi veitsellä Sewardia kaulaan kaksi kertaa. Paetessaan Powell joutui käsirysyyn Sewardin toisen pojan, armeijan lääkintäjoukoissa palvelleen Augustus Sewardin, sekä ulkoministeriön lähetin kanssa. David Herold odotti Powellia ulkopuolella hevosen kanssa. Seward onnistuttiin pelastamaan leikkauksella.


title: Abraham Lincolnin murha

text: George Azterodtin oli tarkoitus murhata samaan aikaan varapresidentti Andrew Johnson, joka oleskeli tuolloin hotellissa Washingtonissa. Azterodt meni hotelliin aseen ja veitsen kanssa, mutta hän menetti kuitenkin rohkeutensa ja poistui paikalta hyökkäämättä lainkaan Johnsonin kimppuun.


title: Abraham Lincolnin murha

text: Heti Lincolnin murhan jälkeen Salainen palvelu ja Unionin sotilaat ryhtyivät ajamaan Boothia takaa. Monet silminnäkijät olivat tunnistaneet Boothin tämän juostessa lavan poikki. Vain 15 minuuttia Lincolnin ampumisen jälkeen Booth ylitti Anacostiajoen Navy Yard -siltaa pitkin. Sillalla oli vartiomies, jolle Booth kertoi olevansa matkalla kotiinsa. David Herold ylitti saman sillan 5–10 minuuttia myöhemmin ja tapasi Boothin sen lähellä. Miehet lähtivät yhdessä kohti Marylandia. Puolenyön aikoihin he saapuivat Surrattsvilleen ja pysähtyivät hetkeksi majataloon, jota piti John Lloyd. Lloyd antoi heille karbiinit, jotka Herold, John Surratt (Mary Surrattin poika) ja Atzerodt olivat tuoneet viisi kuusi viikkoa aiemmin.


title: Abraham Lincolnin murha

text: Aamuyöllä neljän maissa Booth ja Herold menivät lääkäri Samuel Muddin luokse hoitamaan Boothin murtunutta jalkaa. Sen jälkeen Konfederaation agenttina toiminut Thomas A. Jones järjesti heille turvallisen laivamatkan Potomacjoen poikki Virginiaan. Takaa-ajajat saapuivat Muddin luokse 18. huhtikuuta ja kyselivät tältä Boothista. Mudd myönsi hoitaneensa Boothia mutta kielsi tunteneensa tätä ja valehteli salaliittolaisten pakoreitistä. Viranomaiset palasivat kolme päivää myöhemmin Muddin asunnolle. He löysivät kotietsinnässä vahvat todisteet Muddin osallisuudesta salaliittoon ja pidättivät hänet.


title: Abraham Lincolnin murha

text: Boothia ja Heroldia jäljittäneet viranomaiset saivat tärkeitä tietoja, kun he kuulustelivat 26. huhtikuuta Willie Jettiä, joka asui Bowling Green -hotellissa. Jett myönsi kuljettaneensa salaliittolaiset Rappahannockjoen yli, vaikka he olivat kertoneet olleensa osallisia presidentin murhassa. Lisäksi Jett kertoi miesten olleen matkalla kohti Garretin tilaa, joka sijaitsi Port Royalissa.


title: Abraham Lincolnin murha

text: Unionin joukot saapuivat vielä samana päivänä Garrettin tilalle ja kuulustelivat isäntää. Garrett valehteli kuulustelijoille Boothin ja Heroldin karanneen metsään. Kuulustelua johtanut Everton Conger ei kuitenkaan uskonut tätä, vaan uhkasi hirttää Garretin, ellei hän puhuisi totta. Silloin yksi Garrettin pojista murtui ja kertoi salaliittolaisten piilottelevan tupakkaladossa, jonka Unionin joukot pian piirittivät. Sotilaat sytyttivät ladon palamaan savustaakseen kaksikon ulos, mutta vain Herold suostui antautumaan. Booth haavoittui kaulaan Boston Corbettin ampumasta luodista, ja kuoli kolme tuntia myöhemmin. Hänen viimeisten sanojensa kerrotaan olleen ”useless, useless” () tai ”kertokaa äidilleni, että kuolen maani puolesta”. Boothin ruumis haudattiin salaa sen jälkeen, kun sen oli tunnistanut eräs lääkäri, joka oli hoitanut Boothia vuotta aiemmin.


title: Abraham Lincolnin murha

text: Lincolnin ampumisesta ei ollut kulunut kuuttakaan tuntia, kun sotaministeri Edwin Stantonin johtamat tutkijat kiinnittivät huomionsa Mary Surrattin asuntoon, jossa Boothin tiedettiin käyneen usein. Tutkijat hakivat Surrattin kuulusteluihin neljältä seuraavana aamuna mutta eivät pidättäneet häntä. Illalla 17. huhtikuuta ryhmä armeijan tutkijoita saapui uudelleen Surrattia luo kuulustelemaan häntä ja etsimään todisteita osallisuudesta salaliittoon. Kesken kotietsinnän paikalle saapui Sewardia puukottanut Lewis Powell, joka koputti Surrattin oveen kivihakulla tietämättä sisällä olevista tutkijoista. Powellin erikoinen vierailuaika herätti tutkijoiden epäilykset, ja nämä alkoivat kuulustella Powellia. Powell kertoi tulleensa kaivamaan katuojaa, mutta Surratt väitti, ettei ollut koskaan nähnytkään häntä. Kotietsinnässä tutkijat löysivät piilosta Boothin kuvan ja päättivät pidättää sekä Surattin että Powellin. Myöhemmin Sewardin palvelija William Bell tunnisti Powellin tämän puukottajaksi.


title: Abraham Lincolnin murha

text: Surattin ja Powellin lisäksi poliisi pidätti 17. huhtikuuta kolme muuta ihmistä salaliitosta epäiltynä. Boothille takaoven avannut näyttelijäavustaja Edman Spangler pidätettiin, kun poliisi sai useita tiedonantoja, joiden mukaan hän oli keskustellut Boothin kanssa ennen murhaa. Lisäksi Spanglerin väitettiin kieltäneen toista teatterityöntekijää kertomasta viranomaisille, mihin suuntaan Booth pakeni. Boothin hotellihuoneista löytyi Samuel Arnoldin kirjoittamia kirjeitä, ja Arnold pidätettiin Virginiassa. Hän teki yhteistyötä viranomaisten kanssa ja antoi paljon tietoa muista salaliittolaisista. Hän kertoi muun muassa, että salaliittolaiset olivat aiemmin suunnitelleet kaappaavansa presidentin ja kuljettavansa tämän Konfederaation pääkaupunkiin Richmondiin. Lisäksi Arnold nimesi kolme salaliittolaisten kokouksiin osallistunutta henkilöä, Michael O’Laughlenin, George Atzerodtin ja John Surrattin. O’Laughlen antautui Baltimoressa poliisille samana päivänä. Virallisen näkemyksen mukaan O’Laughlen oli käynyt Lincolnin murhaa edeltäneenä iltana sotaministeri Edwin Stantonin luona saadakseen tietoa ministerin ohjelmasta. O’Laughlen oli kuitenkin Lincolnin murhan aikaan hotellissa eikä edes yrittänyt uhata ministerin henkeä. O’Laughlenin lakimiehet kiistivät jyrkästi päämiehensä käyneen sotaministerin kotona, eikä asiasta ole edelleenkään varmuutta.


title: Abraham Lincolnin murha

text: Toinen Arnoldin ilmiantama salaliittolainen, varapresidentin murhaan värvätty George Atzerodt, pidätettiin kotonaan Marylandissa 20. huhtikuuta. Atzerodt oli ollut samassa hotellissa kuin varapresidentti ja kysellyt baarimikolta varapresidentin tekemisistä. Baarimikon epäilykset heräsivät, ja Lincolnin murhaa seuraavana päivänä hän ilmoitti asiasta poliisille. Sotilaspoliisi John Lee teki kotietsinnän Atzerodtin hotellihuoneessa ja löysi muun muassa ladatun revolverin, veitsen, Virginian kartan sekä Boothin pankkikirjan.


title: Abraham Lincolnin murha

text:
""Salaliittoon osallistuminen" tarkoittaa, että sotilaskomissio katsoi henkilön syyllistyneen vähintään yhteen salaliitoksi luokiteltuun syytekohtaan. Kriteerin täyttäneitä syytekohtia oli useita erilaisia. Syytetyistä ainoastaan Spanglerin ei todettu osallistuneen salaliittoon."
Kun useita salaliittolaisia oli saatu kiinni, alettiin suunnitella oikeudenkäyntiä. Vaihtoehtoja oli kaksi: sotaministeri Edwin Stanton kannatti nopeaa käsittelyä sotaoikeudessa ja syytettyjen teloittamista, mutta laivastoministeri Gideon Welles normaalia oikeudenkäyntiä. Wellesin lisäksi muun muassa Lincolnin entinen oikeusministeri Edward Bates vastusti sotaoikeudessa tuomitsemista, koska hänen mielestään se olisi ollut perustuslain vastaista. Uuden oikeusministerin James Speedin kanta kuitenkin oli, että presidenttiä vastaan tehty hyökkäys kapinan aikana voitiin katsoa sodanjulistukseksi Yhdysvaltoja vastaan. Speedin mielipide ratkaisi käytännössä sen, että oikeudenkäynti järjestettiin sotaministeriön alaisuudessa.


title: Abraham Lincolnin murha

text: Kahdeksan salaliitosta epäiltyä olivat ennen oikeudenkäyntiä vangittuina eri paikoissa. Mary Surratt ja Samuel Mudd olivat Old Capitolin vankilassa, kun taas loput kuusi epäiltyä oli sijoitettu "Montauk" ja "Saugus"-nimisille Ironclad-laivoille. Myöhemmin kaikki epäillyt siirrettiin omiin selleihinsä Old Arsenal Penitentiary -vankilaan ja neljä heistä (Herold, Powell, Spangler, ja Atzerodt) kahlittiin rautapalloihin. Näiden neljän päät myös peitettiin kangashupuilla oikeudenkäynnin puoleenväliin asti.


title: Abraham Lincolnin murha

text: Kaikkiaan kahdeksan henkilöä sai syytteen Lincolnin murhasta. Kenraali John Hantranft kertoi syytetyille heitä koskevat syytteet 9. toukokuuta 1865, ja asian käsittely sotaoikeudessa alkoi 12. toukokuuta 1865. Syylliseksi toteamiseen riitti, että vähintään viisi sotilaskomission yhdeksästä jäsenestä oli samaa mieltä, ja kuolemantuomioon tarvittiin vähintään kuuden jäsenen kannatus. Oikeudenkäynnin aikana kuultiin yhteensä 371:tä todistajaa. 29. kesäkuuta 1865 sotilaskomissio piti salaisen tapaamisen, jossa se äänesti syytettyjen tuomioista. Seitsemän syytettyä – Mary Surratt, David Herold, Lewis Powell, George Atzerodt, Edman Spangler, Michael O’Laughlin, Samuel Arnold ja Samuel Mudd – tuomittiin syyllisiksi salaliittoon. Lisäksi kahdeksas syytetty, Edman Spangler, tuomittiin salaliittolaisten avustamisesta kuuden vuoden vankeusrangaistukseen. Tuomituista neljä, Powell, Atzerodt, Herold ja Surratt, tuomittiin kuolemaan ja loput elinikäiseen pakkotyöhön.


title: Abraham Lincolnin murha

text: Mary Surattin kuolemantuomio herätti paljon vastustusta hänen sukupuolensa takia, ja viisi sotilaskomission jäsentä suosittelikin presidentti Andrew Johnsonille, että hän muuttaisi Surattin tuomion elinkautiseksi vankeudeksi. Johnson kuitenkin vahvisti syytettyjen tuomiot 5. heinäkuuta 1865. Seuraavana päivänä kenraali John F. Hartranft tiedotti tuomioista vangeille ja ilmoitti, että kuolemaantuomitut teloitettaisiin jo seuraavana päivänä. Surattin lakimiehet yrittivät kumota hänen tuomionsa ja vetosivat perustuslailliseen habeas corpus -oikeuteen, mutta tuloksetta. Tuomitut teloitettiin iltapäivällä 7. heinäkuuta.


title: Abraham Lincolnin murha

text: Lincolnin murhan jälkeen presidentiksi nousi murhayrityksestä selvinnyt varapresidentti Andrew Johnson. Hän oli ainoa etelävaltioiden senaattori, joka pysyi lojaalina Unionille sisällissodan aikana, mutta hän kannatti kuitenkin osavaltioiden itsemääräämisoikeutta ja orjuutta. Presidentti Johnson pyrki viivästyttämään erityisesti orjuuden lakkauttamista ja käytti useasti veto-oikeuttaan kongressin päätösten estämiseksi. Lisäksi mustien vapautumista hidastivat entisten Etelävaltioiden luomat niin kutsutut Black Codes -lait. Lakien varjolla esimerkiksi mustien omistusoikeutta kavennettiin ja heitä pakotettiin työskentelemään alipalkkaisina valkoisten maatiloilla. Vaikka kongressi onnistuikin kumoamaan nämä lait vuoteen 1870 mennessä, mustien oikeuksia vastustettiin näkyvästi vielä yli sadan vuoden ajan.


title: Abraham Lincolnin murha

text: Lincolnia pidetään yhä yhtenä Yhdysvaltain parhaimmista presidenteistä. Murhatuksi joutuminen on yksi syy hänen hyvään maineeseensa. Vuosi ennen sisällissodan loppumista ja murhaa Lincoln ei ollut kansan keskuudessa kovinkaan suosittu, ja hän pelkäsi jopa häviävänsä uudet presidentinvaalit. Kuitenkin jo muutama päivä murhan jälkeen Lincolnille oli syntynyt lähes myyttinen maine orjien vapauttajana ja Yhdysvaltain pelastajana. Lincolnia verrattiin jopa Jeesukseen ja hänelle annettiin kutsumanimiä kuten ”oikeudenantaja” ja ”Jumalan mestariteos”.


title: Emma Kanerva

text: Emma Kanerva (s. 13. heinäkuuta 1985 Mikkeli) on suomalainen kouluratsastaja. Hän edusti Suomea Lontoon 2012 kesäolympialaisissa.


title: Emma Kanerva

text: Kanerva saavutti junioreiden EM-pronssia vuonna 2004. Senioreiden MM-kilpailuissa 2010 hän sijoittui "Sini Spirit" -ratsullaan Grand Prix Freestylessa 22:nneksi ja Grand Prix Specialissa 24:nneksi. Vuonna 2011 hän oli EM-kilpailujen Grand Prix Specialissa 30:s ja joukkuekilpailussa seitsemäs.


title: Emma Kanerva

text: Kanerva asuu nykyisin Saksassa ja on olympiavoittaja Hubertus Schmidtin valmennuksessa. Hän kilpailee "Sini Spiritin" ohella myös Schmidtin entisellä kilparatsulla "Donnellylla". Suomessa Kanerva edustaa Hyvinkään Urheiluratsastajia.


title: Emma Kanerva

text: Emma Kanerva valmistui hevosvalmentajaksi Ypäjän Hevosopistolta vuonna 2006.


title: Mikaela Lindh

text: Mikaela Lindh (s. 17. joulukuuta 1969 Turku) on suomalainen kouluratsastaja. Hän edusti Suomea Lontoon 2012 kesäolympialaisissa.


title: Mikaela Lindh

text: Lindh voitti vuonna 2011 ruunallaan "Skovlunds Más Guapo" Pohjoismaiden mestaruuden sekä sijoittui EM-kilpailujen henkilökohtaisessa kisassa 24:nneksi ja joukkuekilpailussa seitsemänneksi.


title: Mikaela Lindh

text: Lindh muutti Tanskaan vuonna 2001 ja on vuodesta 2004 pitänyt Kööpenhaminan lähellä valmennuskeskusta nykyisen aviomiehensä, kouluratsastaja Poul Fabricius-Bjerren kanssa. Suomessa Lindh edustaa Turun Seudun Ratsastajia.


title: Veikko Laine (keihäänheittäjä)

text: Veikko Olavi Laine (s. 2. tammikuuta 1934 Oripää) on suomalainen keihäänheittäjä. Hän saavutti Kalevan kisoissa hopeaa vuonna 1958 ja pronssia vuonna 1960. Tukholman EM-kilpailuissa 1958 hän sijoittui karsinnassa 16:nneksi eikä selviytynyt loppukilpailuun. Seuratasolla hän edusti Turun Tovereita. Hänen ennätyksensä on 78,75 m, jonka hän heitti lokakuussa 1959 ja jolla hän sijoittui sillä hetkellä Suomen kaikkien aikojen tilastossa viidenneksi. Laine edusti Suomea kuudessa maaottelussa.


title: Olavi Kauhanen

text: Olavi Kauhanen (23. kesäkuuta 1926 Äyräpää – 30. joulukuuta 2013 Tampere) oli suomalainen keihäänheittäjä ja lentopalloilija.


title: Olavi Kauhanen

text: Kauhanen voitti keihäänheiton Suomen-mestaruuden vuosina 1956 ja 1959 sekä saavutti SM-hopeaa vuosina 1955 ja 1962. Heinäkuussa 1959 Tampereella hän heitti uransa pisimmän heiton 79,63 m, jolla hän sijoittui sillä hetkellä Suomen kaikkien aikojen tilastossa toiseksi. Yhdeksässä maaottelussaan 1954–1959 Kauhanen keräsi viisi voittoa.


title: Olavi Kauhanen

text: Lentopallossa Kauhanen voitti Suomen-mestaruuden vuosina 1959 ja 1961 Järvensivun Kisan riveissä sekä edusti Suomea MM-kilpailuissa vuonna 1952.


title: Olavi Kauhanen

text: Kauhanen ei kilpaillut olympialaisissa, vaikka oli Melbournen olympiavuonna 1956 Suomen paras keihäänheittäjä. Vaikka hän voitti 1956 Lahdessa Tampereen Pyrinnön väreissä SM-kultaa huipputuloksella 77,35 ja olympiapuvun mitatkin jo otettiin, häntä ei lopulta valittu. Rooman kesäolympialaisiin 1960 vuotta aikaisemmin ennätyksensä heittänyttä Kauhasta ei valittu, koska hän edusti tuolloin TUL:n jäsenseuraa Tampereen Kisa-Tovereita.


title: Olavi Kauhanen

text: Ikämiehenä vuonna 1966 hän teki M40-sarjan ME:n 72,88, ja vielä 45-vuotiaana hän heitti 64,68. Syyskuun 13. päivänä 1959 hän teki harvinaisen tempun voittaessaan TUL:n keihäsmestaruuden ja Suomen lentopallomestaruuden samana päivänä.


title: Olavi Kauhanen

text: Olavi Kauhanen toimi TUL:n keihäsvalmentajana vuosina 1959–1976.


title: Olavi Kauhanen

text: Kauhanen työskenteli palomiehenä ja eläköityi palomestarina Tampereen palokunnasta. Hän kuoli Tampereella 87-vuotiaana 30. joulukuuta 2013.


title: Eero Jaatinen

text: Eero Juhani Jaatinen (s. 11. tammikuuta 1936 Antrea) on suomalainen keihäänheittäjä, joka sai pronssia Kalevan Kisoissa 1962. Hän edusti Riihimäen Kiskoa.


title: Olavi Varis

text: Lauri Olavi Varis (s. 23. toukokuuta 1937) on suomalainen keihäänheittäjä, joka sai pronssia Kalevan kisoissa 1963. Hän edusti Pihtiputaan Tuiskua. Hänen ennätyksensä on 79,01 vuodelta 1964.


title: Eero Tiusanen

text: Eero Tiusanen (s. 26. helmikuuta 1943 Hämeenlinna) on suomalainen keihäänheittäjä, joka sijoittui pronssille Kalevan kisoissa 1965 tuloksella 78,94. Hänen ennätyksensä on 80,35. Hän edusti Valkeakosken Hakaa ja Toijalan Vauhtia.


title: Esa Ålander

text: Esa Antero Ålander (14. lokakuuta 1946 Iisalmi – 10. heinäkuuta 2016) oli suomalainen keihäänheittäjä, joka sijoittui pronssille Kalevan kisoissa 1967, 1968 ja 1970. Hänen ennätyksensä oli 82,56 metriä. Hän edusti urallaan Iisalmen Visaa ja Helsingin Kisa-Veikkoja. Hänellä oli useita maaotteluedustuksia.


title: Kutu

text: Kutu eli kuteminen on suvullinen lisääntymismenetelmä, jota käyttävät useimmat vesieläimet, kuten kalat ja sammakot. Kuduksi voidaan kutsua myös kutemiseen liittyviä mätimunia.


title: Kutu

text: Kalat kutevat tiettyyn vuodenaikaan, Suomessa yleensä keväällä, siten että naaras laskee mätimunat sopivaan paikkaan, esimerkiksi kivenkoloon. Sitten koiraat laskevat maitinsa munien päälle hedelmöittääkseen ne. Kutu tapahtuu monesti vesistön virtaavissa osissa, jonne kalat erikseen nousevat kutemaan. Lohikalat ovat tavallisimmin syyskutuisia. Tyynenmerenlohet nousevat usein kudulle vain kerran, minkä jälkeen ne kuolevat. Made kutee tammikuussa jään alle. Kalojen pyynti kudulta on monesti sangen helppoa, ja sitä on saatettu rajoittaa kantojen suojelemiseksi esimerkiksi paikallisin määräyksin.


title: Kutu

text: Myös sammakkoeläimillä on samantapainen kutukäyttäytyminen.


title: Pekka Paltila

text: Pekka Juhani Paltila (s. 24. heinäkuuta 1944 Karkku) on suomalainen keihäänheittäjä, joka sijoittui pronssille Kalevan kisoissa 1969 tuloksella 80,38 m. Hänen ennätyksensä oli 80,48 m. Hän edusti urallaan Helsingin Poliisi-Voimailijoita ja Pakilan Vetoa.


title: Hagos Gebrhiwet

text: Hagos Gebrhiwet (s. 11. toukokuuta 1994) on etiopialainen kestävyysjuoksija.


title: Hagos Gebrhiwet

text: Gebrhivet sijoittui Villeneuve d'Ascqin alle 18-vuotiaiden MM-kilpailuissa 2011 viidenneksi 3 000 metrin juoksussa. Hän oli maastojuoksun Afrikan-mestaruuskilpailuissa Kapkaupungissa 2012 alle 20-vuotiaiden kahdeksalla kilometrillä neljäs. Hän juoksi nuorten maailmanennätykset viiden kilometrin katujuoksussa 13.14 Carlsbadissa 1. huhtikuuta 2012 ja 5 000 metrillä 12.47,53 Saint-Denis'sä 6. heinäkuuta 2012. Lontoon olympialaisissa hän sijoittui 5 000 metrillä 11:nneksi.


title: Hagos Gebrhiwet

text: Gebrhivet juoksi 3 000 metrin sisäratojen nuorten maailmanennätyksen 7.32,87 Bostonissa 2. helmikuuta 2013. Hän voitti maastojuoksun alle 20-vuotiaiden maailmanmestaruuden Bydgoszczissa sekä henkilökohtaisessa että joukkuekilpailussa. Moskovan MM-kilpailuissa hän sai 5 000 metrillä hopeaa ajalla 13.27,26. Hän sijoittui Sopotin MM-hallikilpailuissa 2014 3 000 metrillä viidenneksi.


title: Hagos Gebrhiwet

text: Gebrhiwet sijoittui Guiyangin maastojuoksun MM-kilpailuissa 2015 neljänneksi ja voitti kultaa joukkuekilpailussa. Pekingin MM-kilpailuissa 2015 hän sai pronssia 5 000 metrillä ajalla 13.51,86. Rio de Janeiron olympialaisissa 2016 hän saavutti samalla matkalla niin ikään pronssia ajalla 13.04,35.


title: Lars Avellan

text: Lars Torsten Runar Avellan (s. 14. kesäkuuta 1948) on suomalainen keihäänheittäjä, joka sijoittui hopealle Kalevan Kisoissa 1970. Hänen ennätyksensä on 82,84. Hän edusti HIFK:ta.


title: Jorma Jaakola

text: Jorma Kalevi Jaakola (s. 13. kesäkuuta 1950 Vihanti) on suomalainen keihäänheittäjä, joka sijoittui pronssille Kalevan kisoissa 1971 ja 1974. Hänen ennätyksensä on 90,86 vuodelta 1976. Häntä valmensi Lauri Immonen. Hän osallistui Helsingin 1971 ja Rooman 1974 EM-kisoihin sekä Montrealin 1976 olympialaisiin.


title: Kari Ihalainen

text: Kari Kalevi Ihalainen (s. 24. heinäkuuta 1954 Hankasalmi) on suomalainen yleisurheiluvalmentaja ja entinen keihäänheittäjä. Hän on toiminut muun muassa MM-pronssimitalisti Breaux Greerin, Esko Mikkolan ja naisten Suomen ennätyksen haltija Paula Tarvaisen henkilökohtaisena valmentajana sekä Suomen ja Etelä-Korean keihäänheiton lajivalmentajana. Omalla heittourallaan hän sijoittui parhaimmillaan pronssille Kalevan kisoissa 1984 tuloksella 83,84. Hänellä on viisi maaotteluedustusta.


title: Miksi Suomi on Suomi

text: Miksi Suomi on Suomi on Tommi Uschanovin vuonna 2012 julkaistu kirja. Kirja käsittelee piirteitä, joilta osin Suomi eroaa muista maista.


title: Miksi Suomi on Suomi

text: Kirja on osa löyhää trilogiaa, johon kuuluvat lisäksi teokset "Mikä vasemmistoa vaivaa?" (2008) ja "Suuri kaalihuijaus" (2010).


title: Keb’ Mo’

text: Keb’ Mo’, oikealta nimeltään Kevin Moore, (s. 3. lokakuuta 1951 Los Angeles, Kalifornia) on yhdysvaltalainen bluesia esittävä laulaja-lauluntekijä ja kitaristi. Hän on saanut huomattavia vaikutteita Robert Johnsonin tyylistä. Hän on tehnyt yhteistyötä muiden muassa Papa John Creachin ja Monk Higginsin kanssa. Hänelle on myönnetty kolme Grammy-palkintoa kategoriassa "Contemporary Blues Album" vuosina 1997, 1999 ja 2005.


title: Füssen

text: Füssen on kaupunki Baijerissa Saksassa Ostallgäun piirikunnassa viiden kilometrin päässä Itävallan rajasta. Kaupungin vaakunassa on kolmen jalan muodostama triskele. Asukkaita kaupungissa on noin 14 000.


title: Füssen

text: Kaupungin alueella on ollut asutusta jo roomalaiskaudella ja jo 800-luvulla sinne rakennettiin kirkko. Kyseisessä kirkossa sijaitsee myös Saksan vanhin fresko. Kaupungin paikallisen päivälehden nimi on "Allgäuer Zeitung". Kaupunki on tunnettu myös romanttisen tien päätepysäkkinä ja maailmankuulut linnat Neuschwanstein ja Schloss Hohenschwangau sijaitsevat kaupungin läheisyydessä. Kaupunki tunnetaan Saksassa myös jääkiekkojoukkuestaan; EV Füssen.


title: Paul Jennings Hill

text: Paul Jennings Hill (6. helmikuuta 1954 – 3. syyskuuta 2003) oli yhdysvaltalainen murhaaja. Hän oli entinen presbyteerinen pappi ja abortin vastustaja. Hän ampui vuonna 1994 tohtori John Bayard Brittonin ja tämän henkivartijan, James Herman Barrettin, kun nämä olivat ajamassa aborttiklinikalle Pensacolassa, Floridassa vuonna 1994. Barrettin 68-vuotias vaimo June haavoittui myös iskussa. Hill oli aiemmin osoittanut klinikan edustalla säännöllisesti mieltään. Hill oli vuonna 1993 ekskommunikoitu, sillä hän oli asettunut julkisuudessa puolustamaan aborttilääkäreiden murhia.


title: Paul Jennings Hill

text: Oikeudessa Hill piti tekoaan oikeutettuna, sillä hänen tarkoituksensa oli estää tulevia abortteja, joita hän piti syntymättömien lasten murhina. Hill sai kuolemantuomion. Hän katsoi joutuvansa marttyyriksi ja odotti palkkiota taivaassa. Hänet teloitettiin myrkkyruiskeella, ja hänestä tuli näin ensimmäinen aborttiklinikan lääkärin surmaamisesta teloitettu henkilö.


title: Paul Jennings Hill

text: Viimeisillä sanoillaan Hill esitti abortin vastustajille kehotuksen jatkaa abortin vastaista taisteluaan.


title: Harmaalintuhaukka

text: Harmaalintuhaukka ("Accipiter poliocephalus") on haukkojen heimoon kuuluva lintu. Sitä tavataan Indonesiassa ja Papua-Uudessa-Guineassa.


title: Harmaalintuhaukka

text: Vaikka sen esiintymisalue on suppeahko, sitä ei kuitenkaan pidetä vaarantuneena.


title: Harmaalintuhaukka

text: Se on kevytrakenteinen ja keskikokoinen lintu. Väritykseltään se on päältä harmaa, vaaleampi päästä ja kaulasta, siivet ovat tummat, alapuoli pääosin valkoinen. Jalat ja vahanahka ovat oranssinpunaiset. Sen pituus on 30–38 cm, ja naaras on koirasta suurempi. Se elää metsissä, metsän laitamilla ja nuoressa kasvustossa. Se syö pieniä matelijoita ja hyönteisiä.


title: Harmaalintuhaukka

text: Se rakentaa pesän suuriin puihin alustalle, joka on koottu risuista ja lehdistä.


title: Lampi (täsmennyssivu)

text:
Lampi voi tarkoittaa seuraavia:
Lampi on seuraavien suomalaisten tunnettujen henkilöiden sukunimi:


title: Jukka Miettinen

text: Jukka Sakari Miettinen (s. 17. maaliskuuta 1954 Karttula) on suomalainen keihäänheittäjä, joka sijoittui pronssille Kalevan kisoissa 1983 Porissa tuloksella 80,26. Hän jäi Aimo Ahon hopeatuloksesta 30 cm. Kalevan kisoissa 1988 Hämeenlinnassa Miettinen sijoittui kuudenneksi. Hänen ennätyksensä on 85,46 metriä vuodelta 1983. Hänellä ei ollut valmentajaa. Miettinen edusti urallaan Karttulan Urheilijoita ja Helsingin Kisa-Veikkoja.


title: Yki Laine

text: Yki Yrjö Erkki Laine (s. 16. toukokuuta 1965 Vaasa) on suomalainen keihäänheittäjä, joka sijoittui pronssille Kalevan kisoissa 1986 tuloksella 76,12. Hänen ennätyksensä on 79,70 vuodelta 1989. Hänellä on myös useita Suomen mestaruusmitaleja nuorten sarjoissa. Hänellä on myös kolme maaotteluedustusta.


title: Yki Laine

text: Laine edusti aluksi Lahden Ahkeraa sittemmin Heinolan Iskua ja häntä valmensi Leo Pusa.


title: Medisoft

text: Medisoft on suomalainen tavaramerkki. Medisoft-tuotesarjaan kuuluu tuotteita käsien desinfiointiin ja ihonhoitoon sekä kuluttajille että ammattikäyttöön (teollisuus, terveydenhuolto). Osa tuotteista on saanut Allergia- ja Astmaliiton Allergiatunnuksen käyttöoikeuden. Tuotteiden valmistaja on Oy Transmeri Ab.


title: Henrik Harpestreng

text: Henrik Harpestreng (myös "Harpestraeng" tai "Harpestræng"; k. 1244) oli tanskalainen kaniikki ja Tanskan ja Pohjoismaiden ensimmäinen tunnettu lääkäri. Tiedot hänestä rajoittuvat lähinnä mainintaan että hän oli "Medicus et Canonicus Roschildensis" ('roskildeläinen lääkäri ja kaniikki'). Hän toimi todennäköisesti kuningas Erik IV Plovpenningin lääkärinä.


title: Henrik Harpestreng

text: Henrik on todennäköisesti sama henkilö kuin Henricus Dacus, joka on kirjoittanut teoksen "De simpliciubus". Hän on kirjoittanut myös teoksen "Liber Herbarum". Nämä molemmat ovat latinankielisiä, mutta myöhemmin hän kirjoitti tanskaksi.


title: Henrik Harpestreng

text: Naantalin birgittalaisluostarissa oli käytössä vuodesta 1440 alkaen sinne Vadstenan emoluostarista toimitettu sairaanhoidon ohjeeksi laadittu "nadhen dals closters book" ("Naantalin luostarin kirja"), jonka tiedot ovat pitkälti peräisin Harpestrengiltä.


title: Kaisaniemi (Ylivieska)

text: Kaisaniemi on Ylivieskan kaupunginosa. Se sijaitsee noin 2 kilometriä kaupungin keskustaajamasta, kantatien 86 länsipuolella.


title: Kaisaniemi (Ylivieska)

text: Alueen asutus koostuu omakoti- rivi- ja kerrostaloista. Palveluja alueella on muun muassa kesäkuussa 2011 avattu Sale-ketjun lähikauppa.


title: Mario Joseph Conti

text: Mario Joseph Conti (s. 20. maaliskuuta 1934 Elgin) on skotlantilainen roomalaiskatolinen arkkipiispa. Hänet vihki papiksi Luigi Traglia Aberdeenin hiippakuntaan26. lokakuuta 1958. Hänet nimitettiin saman hiippakunnan johtoon 28. helmikuuta 1977, ja piispaksi vihkiminen seurasi 3. toukokuuta. Pääkonsekraattorina toimi Gordon Joseph Gray, jota avustivat Stephen McGill ja Colin Aloysius MacPherson.


title: Mario Joseph Conti

text: Conti sai 15. tammikuuta 2002 nimityksen Glasgowin arkkipiispaksi, jona hän toimi, kunnes jäi eläkkeelle 24. heinäkuuta 2012.


title: Jääkiekko talviolympialaisissa 2010 – naisten karsinnat

text: Jääkiekon naisten olympiakarsinnat vuoden 2010 Vancouverin turnaukseen aloitettiin syyskuussa 2008. Ja karsintojen kautta turnaukseen selviytyivät Slovakia ja Kiina.


text: Sijoituksilla on merkitystä IIHF:n maailmanrankingiin 2010.


title: Cyr-Nestor Yapaupa

text: Cyr-Nestor Yapaupa (s. 26. helmikuuta 1970 Bangassou) on keskiafrikkalainen roomalaiskatolinen piispa. Hänet vihittiin papiksi Bangassoun hiippakuntaan 18. maaliskuuta 2001 ja inkardinoitiin Alindaon hiippakuntaan 18. joulukuuta 2004.


title: Cyr-Nestor Yapaupa

text: Yapaupa sai 14. toukokuuta 2012 nimityksen Alindaon koadjuuttoripiispaksi. Piispaksi konsekroinnin suoritti 22. heinäkuuta Fernando Filoni, jota avustivat Jude Thaddeus Okolo ja Edouard Mathos.


title: Philip Tartaglia

text: Philip Tartaglia (s. 11. tammikuuta 1951 Glasgow) on skotlantilainen roomalaiskatolinen arkkipiispa. Hänet vihittiin papiksi Glasgowin arkkihiippakuntaan 30. kesäkuuta 1975 ja nimitettiin Paisleyn hiippakunnan johtoon 13. syyskuuta 2005. Piispaksi vihkiminen seurasi 20. marraskuuta. Pääkonsekraattorina toimi Mario Joseph Conti, jota avustivat Raymond Leo Burke ja John Aloysius Mone.


title: Philip Tartaglia

text: 24. heinäkuuta 2012 Tartaglia sai nimityksen Glasgowin arkkipiispaksi.


title: HMS Wolverine (1910)

text: HMS Wolverine oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Wolverine (1910)

text: Alus tilattiin Cammell Laird and Companyltä Birkenheadistä osana vuosien 1908-1909 laivasto-ohjelmaa. Sen köli laskettiin 26. huhtikuuta 1909 ja alus laskettiin vesille 15. tammikuuta 1910. Alus valmistui vielä samana vuonna syyskuussa.


title: HMS Wolverine (1910)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus upposi 12. joulukuuta 1917 kolaroituaan sluuppi "HMS Rosemaryn" kanssa Lough Foylessa.


title: John Dramani Mahama

text:
John Dramani Mahama (s. 29. marraskuuta 1958 Damongo, Ghana) on ghanalainen poliitikko, joka toimi presidenttinä 2012-2017. Hän nousi presidentiksi John Atta Millsin kuoleman jälkeen oltuaan tätä ennen maan varapresidentti.
Hän voitti vuoden 2012 vaalit pienellä marginaalilla, Mahama sai 50.7% ja oppositiojohtaja Nana Akufo-Addo 47.74%.


title: John Dramani Mahama

text: Ennen poliittista uraansa Mahama opiskeli ulkomailla, mm. Moskovassa ja työskenteli Japanin suurlähetystässä Acrassa sekä kansalaisjärjestö Plan Internationalin palveluksessa. Hänestä tuli kansanedustaja vuonna 1996, ja hän toimi myös maansa viestintäministerinä ja edustajana Afrikan parlamentissa.


title: John Dramani Mahama

text: Presidenttikaudellaan Mahama sai lisänimen "Sähkökatkomies", sillä maassa oli usein sähkökatkoja. Hän sekaantui korruptioskandaaliin, jossa hallitus maksoi miljoonia valtapuolueen rahoittajalle. Hän asettui ehdolle myös vuoden 2016 vaaleihin.


title: HMS Scorpion (1910)

text: HMS Scorpion oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa. Alus poistettiin palveluksesta pian sodan päätyttyä ja se myytiin romutettavaksi 26. lokakuuta 1921.


title: HMS Scorpion (1910)

text: Alus tilattiin Fairfield Shipbuilding and Engineering Companyltä Govanista osana vuosien 1908-1909 laivasto-ohjelmaa. Sen köli laskettiin 3. toukokuuta 1909 ja alus laskettiin vesille 19. helmikuuta 1910. Alus valmistui vielä samana vuonna elokuussa.


title: HMS Scorpion (1910)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin romutettavaksi 26. lokakuuta 1921.


title: HMS Pincher (1910)

text: HMS Pincher oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Pincher (1910)

text: Alus tilattiin William Denny and Brothersilta Dumbartonista osana vuosien 1908-1909 laivasto-ohjelmaa. Sen köli laskettiin 20. toukokuuta 1909 ja alus laskettiin vesille 15. maaliskuuta 1910. Alus valmistui vielä samana vuonna syyskuussa.


title: HMS Pincher (1910)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus haaksirikkoutui 24. heinäkuuta 1918.


title: Espoon Bembölen FK-rata

text: Bembölen FK-rata on karting-rata Uudellamaalla Espoon kaupungissa. Rata sijaitsee Kellonummen hautausmaan läheisyydessä Vanha-Espoossa ja on Espoon UA:n käytöön ja hallintaan rata siirtyi 1970-luvulla. Bembölen FK-rata on suomen vanhin asfaltoitu ulkokartingrata. Se oli käyttökunnossa 1963 ja lopullisesti valmistui vuonna 1965. Rata on avoinna ma, ti ja ke klo 17.00-20.00 ja paikalla on kahvila sekä varuste- että karting-autovuokrausmahdollisuus.


title: Espoon Bembölen FK-rata

text: Bembölen FK-rata


title: HMS Grampus (1910)

text: HMS Grampus (alkuperäiseltä nimeltään "HMS Nautilus") oli Britannian Kuninkaallisen laivaston Beagle-luokan hävittäjä, joka palveli ensimmäisessä maailmansodassa.


title: HMS Grampus (1910)

text: Alus tilattiin Thames Shipbuilding and Engineering Companyltä Bow Creekistä osana vuosien 1908-1909 laivasto-ohjelmaa. Sen köli laskettiin 14. huhtikuuta 1909 ja alus laskettiin vesille 30. maaliskuuta 1910 nimellä "HMS Nautilus". Alus valmistui syyskuussa 1911.


title: HMS Grampus (1910)

text: Alus liitettiin valmistuttuaan 1. hävittäjälaivueeseen, josta se siirrettiin 5. hävittäjälaivueeseen 1911 ja alus siirtyi laivueen mukana Välimerelle. Aluksen nimeksi vaihtui "HMS Grampus" 16. joulukuuta 1913. Alus myytiin romutettavaksi 21. syyskuuta 1920.


title: Marko Hyytiäinen

text: Marko Juhani Hyytiäinen (s. 27. marraskuuta 1966 Lahti) on suomalainen keihäänheittäjä, joka sijoittui pronssille Kalevan kisoissa 1990 tuloksella 81,02 sekä Kalevan kisoissa 1989 tuloksella 77,08. Hänen ennätyksensä on 83,40. Hänellä on useita maaotteluedustuksia ja hän osallistui Splitin EM-kilpailuihin vuonna 1990 karsiutuen finaalista. Valmentajana hänellä oli Risto Korja. Hän edusti Helsingin Kisa-Veikkoja.


title: Yun Chi-ho

text: Yun Chi-ho (, 1864 tai 1865 –1945) oli korealainen itsenäisyysaktivisti, poliitikko ja opettaja. Hän on Etelä-Korean neljännen presidentin Yun Bo-seonin setä.


title: Lellelle

text: Lellelle on Pirkka-Pekka Peteliuksen esittämä vuonna 1985 levytetty kappale. Se on käännöskappale brittiläisen Typically Tropical -yhtyeen tekemästä kappaleesta "Barbados".


title: Lellelle

text: Kappale julkaistiin singlenä kappaleen "Tra la la" kanssa sekä samana vuonna ilmestyneellä albumilla "Pimpparauta".


title: Lellelle

text: Suomenkielisen käännöksen kappaleeseen on tehnyt Pirkka-Pekka Petelius. Kappaleen on tuottanut Pedro Hietanen, joka soittaa myös kappaleessa syntetisaattoria. Taustakuorossa laulaa Pave Maijanen, sähkökitaraa soittaa Janne Louhivuori, bassoa Harri Merilahti ja rumpuja Hannu "Hande" Lemola.


title: Lellelle

text: Kappale kertoo miehestä, joka matkustaa Helsingistä Kuopioon lentokoneella tapaamaan tyttöä nimeltä Lelle. Alkuperäisessä kappaleessa esiintyvä Coconut Airways on Peteliuksen käännöksessä savolainen "Kalakukko Airways" -niminen lentokone.


title: Lellelle

text: Kappaleen alussa Petelius esittää esipuheen savon murretta puhuvana lentokapteeni Hujasena. Hujanen huomauttaa matkustajille muun muassa turvavyön käytöstä, ja että matkustajat eivät polttelisi tupakkaa, ennen kuin lentokone on ilmassa.


title: Eero Heikkinen

text: Eero Matias Heikkinen (s. 22. heinäkuuta 1955 Kestilä) on suomalainen keihäänheittäjä, joka sijoittui pronssille Kalevan kisoissa 1988 tuloksella 76,14 m. Hänen ennätyksensä vanhalla keihäsmallilla oli 82,12 m vuodelta 1985 ja uudella keihäsmallilla hän heitti parhaimmillaan 79,46 m vuonna 1987. Hän edusti urallaan Kestilän Kisa-Veikkoja, Vaalan Karhua ja Nivalan Urheilijoita. Hänellä on myös maaotteluedustus.


title: Arto Manninen

text: Arto Johannes Manninen (s. 2. tammikuuta 1962 Kannus) on suomalainen keihäänheittäjä, joka sijoittui hopealle Kalevan kisoissa 1987. Hänellä on maaotteluedustus Tukholmassa, jossa hän sijoittui viidenneksi ennätystuloksellaan 78,78. Vanhalla keihäsmallilla hän heitti ennätyksekseen 85,62 Raahessa elokuussa 1983.


title: Reunalla

text: Reunalla tarkoittaa seuraavia asioita:


title: Anthony Davis

text: Anthony Davis voi viitata seuraaviin henkilöihin:


title: Jouko Rantanen

text: Jouko Oskari Rantanen (27. huhtikuuta 1932 Hämeenlinna – 15. lokakuuta 2006) oli suomalainen keihäänheittäjä. Hän voitti SM-kultaa Kalevan kisoissa 1955 tuloksella 74,93 m. Hänen ennätyksensä oli 75,88 m vuodelta 1966. Hän edusti Tampereen Kisatovereita. Hänellä on maaotteluedustus Helsingistä vuodelta 1955, jolloin hän sijoittui toiseksi.


title: Unkari olympialaisissa

text: Unkari on osallistunut kaikkiin nykyaikaisiin olympialaisiin lukuun ottamatta Antwerpenin kisoja 1920, joihin se ei saanut osallistua johtuen roolistaan ensimmäisessä maailmansodassa sekä Los Angelesin kisoja 1984, joita se boikotoi muiden itäblokin valtioiden kanssa.


title: Unkari olympialaisissa

text: Unkari on saavuttanut kesäolympialaisissa 175 kulta-, 147 hopea- ja 169 pronssimitalia eli kaikkiaan 491 mitalia. Sen menestyksekkäimmät urheilumuodot ovat olleet miekkailu (37 kultaa), uinti (28), melonta (25) ja paini (19). Eniten mitaleja, kymmenen, ovat saavuttanut miekkailija Aladár Gerevich ja telinevoimistelija Ágnes Keleti.. Talviolympialaisissa maa on saanut yhden kulta-, kaksi hopea- ja neljä pronssimitalia. Kultamitali tuli kaukalopikaluistelusta ja himmeämmät mitalit taitoluistelusta. Vaikka Unkari on yksi kesäolympialaisten kaikkien aikojen menestyneimpiä maita, se ei ole ikinä isännöinyt kisoja.


title: Matt Ryan

text: Matt Ryan voi viitata ainakin seuraaviin henkilöihin:


title: Pentti Pihlakoski

text: Pentti Pihlakoski (8. joulukuuta 1928 Rautu – 13. heinäkuuta 2012 Uusikaupunki) oli suomalainen urheilujohtaja, -valmentaja ja -tuomari. Hänelle myönnettiin Suomen urheilun kultainen ansioristi sekä kesäkuussa 2000 liikuntaneuvoksen arvonimi.


title: Pentti Pihlakoski

text: Pihlakoski muutti vanhempiensa mukana Turkuun vuonna 1934. Hän kävi teknisen koulun ja työskenteli Wärtsilän Turun-telakalla kunnes vuonna 1972 siirtyi henkilöstöpäälliköksi Uudenkaupungin telakalle, jossa hän pysyi eläkkeelle jäämiseensä saakka.


title: Pentti Pihlakoski

text: Pihlakoski voitti jalkapallossa A-junioreiden Suomen-mestaruuden Turun Palloseuran joukkueessa vuonna 1946 ja pelasi jääkiekkoa mestaruussarjassa 18-vuotiaana kaudella 1946-1947. Myöhemmin hän toimi mäkihypyn parissa valmentajana, kansainvälisenä tuomarina ja teknisenä asiantuntijana. Hiihdon MM-kilpailuissa 1978 Lahdessa hän oli kilpailuvaliokunnan puheenjohtaja. Hän toimi Suomen Hiihtoliiton varapuheenjohtajana ja SVUL:in hallituksen jäsenenä. Hän oli SVUL:in Varsinais-Suomen piirin puheenjohtaja 21 vuoden ajan. Hänet kutsuttiin SVUL:in kunniajäseneksi ja SVUL:in Varsinais-Suomen piirin kunniapuheenjohtajaksi.


title: Pauli Vesterinen

text: Pauli Vesterinen (20. marraskuuta 1923 Kanneljärvi – 8. elokuuta 2005) oli suomalainen keihäänheittäjä, joka sijoittui Kalevan kisoissa viidesti pronssille (1947, 1948, 1950, 1951, 1952). Hän edusti Helsingin Poliisi-Voimailijoita. Hänen ennätyksensä on 75,72 vuodelta 1955. Hän sijoittui Lontoon olympialaisissa 1948 keihäänheitossa neljänneksi tuloksella 65,89. Hänellä on useita maaotteluedustuksia.


title: Raimo Lunila

text: Raimo Lunila (s. 3. tammikuuta 1925 Vaasa) on suomalainen keihäänheittäjä, joka sijoittui pronssille Kalevan kisoissa 1949 tuloksella 66,29. Hänen ennätyksensä on 69,98. Hänellä on maaotteluedustus vuodelta 1950. Hän edusti Tainionkosken Urheilijoita.


title: Kalliohatikka

text: Kalliohatikka ("Spergula morisonii") on Euroopassa tavattava, kohokkikasveihin kuuluva keväällä kukkiva kasvi.


title: Kalliohatikka

text: Kalliohatikka kasvaa 8–25 cm korkeaksi. Kasvi on väriltään ruohon- tai sinertävänvihreä. Varret ovat kohenevia tai pystyjä, kukinnan jälkeen piteneviä ja kaljuja tai harvaan hapsikarvaisia. Kukinnon alla oleva varren nivelväli on tavallisesti 2–3 kertaa alempien nivelvälien pituinen. Vastakkain olevat tasasoukat lehdet ovat 5–20, joskus jopa 40 mm pitkiä. Lehdet ovat nivelvälejä selvästi lyhyempiä ja ne eivät ole kouruisia. Lehtien korvakkeet ovat kalvomaisia ja ne eivät ole niveltä ympäröivästi yhdyskasvuisia. Kukat ovat pieniä, valkoisia ja pallomaisia. Verhiö ja teriö ovat viisilehtisiä. Terälehdet ovat 2,5–4 mm pitkiä, verholehtien pituisia tai niitä hieman lyhyempiä. Kalliohatikka kukkii Suomessa touko-kesäkuussa. Hedelmä on viisiliuskaisesti aukeava, munanmuotoinen kota. Siemenet ovat siipipalteisia, reunasta nuijakarvaisia ja vaihtelevat muodoltaan pallomaisista linssimäisiin.


title: Kalliohatikka

text: Kalliohatikka on enimmäkseen ylitalvinen, yksivuotinen kasvi. Sen siemenet itävät jo syksyllä ruusukkeiksi, josta seuraavana keväänä kasvaa kukkavarsi.


title: Kalliohatikka

text: Suomessa hyvin yleinen peltohatikka ("S. arvensis") muistuttaa melko paljon kalliohatikkaa.


title: Kalliohatikka

text:
Kalliohatikan päälevinneisyysalue Euroopassa ulottuu Etelä-Ranskasta Saksaan ja Puolaan sekä Etelä-Norjaan sekä Etelä- ja Keski-Ruotsiin ja -Suomeen. Lisäksi laji kasvaa Alpeilla. Satunnaisemmin sitä tavataan Espanjassa, Englannissa, Ukrainan länsiosissa, Virossa ja Sisiliassa. Euroopan ulkopuolelta lajia on tavattu ainoastaan Marokossa. Suomessa kalliohatikka on alkuperäislaji, jota kasvaa Etelä- ja Länsi-Suomessa lähinnä linjan Vaasa–Lappeenranta eteläpuolella.
Kalliohatikka kasvaa kuivilla ohuthumuskerroksisilla jäkäläkallioilla, etenkin niiden lakiosissa. Lajia tavataan myös hiekkakankaiden paljastuneilla hietikkolaikuilla. Suomessa laji suosii erityisesti graniittikallioita.


title: Calico Cat

text: Calico Cat on ranskalainen lippauistin. Caliko Cat on ahvenien suosiossa mutta ei ole mikään ihme vaikka hauki ottaisikin kiinni Calico Catin koukkuihin. Kyseisestä uistimesta on monia eri versioita, esimerkiksi koko tai lipan väri voi vaihdella, joissakin versioissa on jigin tyylinen kala.


title: Paavo Tourunen

text: Paavo Tourunen (17. elokuuta 1929 Äänekoski – 29. lokakuuta 1955) on suomalainen keihäänheittäjä, joka sijoittui pronssille Kalevan kisoissa 1954 ennätystuloksellaan 71,25.


title: Paavo Tourunen

text: Tourunen edusti Äänekosken Urheilijoita.


title: Return of the Boogeyman

text: Return of the Boogeyman tai Boogeyman 3 on vuonna 1994 valmistunut toinen jatko-osa kauhuelokuvalle "The Boogeyman – sakset kurkulla". Elokuvan on ohjannut Deland Nurse.


title: Return of the Boogeyman

text: Elokuva oli edeltäjänsä tavoin erittäin pahasti kritisoitu ja se sortui "" -elokuvan tavoin myös näyttämään suurimmaksi osaksi elokuvasta takaumina toimivaa kuvamateriaalia edellisistä elokuvista. Kuten kakkososa, myös tämä ilmestyi ainoastaan videolevitykseen. Yhdysvalloissa elokuvan julkaisi Sony Pictures.


title: Martanpäivä

text: Martanpäivä on Marttaliiton kesäjuhla, jota vietetään vuosittain Martan nimipäivänä 26. heinäkuuta. Marttayhdistykset järjestävät Martanpäivänä ympäri Suomen erilaisia tapahtumia, jotka vaihtelevat pihajuhlista rantakemuihin ja ohjelmallisiin iltamiin.


title: Ilmatar ja sotka

text: Ilmatar ja sotka on suomalaisen kuvanveistäjä Aarre Aaltosen tunnetuimmaksi teokseksi mainittu teos, joka esittää maailman syntyä Kalevalan näkökulmasta. Eeppistä aihetta on kuvattu art decoon ja klassismiin viittaavalla tavalla. Patsas sijaitsee Helsingissä Sibeliuksen puistossa, puiston halkovan Mechelininkadun itäpuolella.


title: Ilmatar ja sotka

text: Vuonna 1928 perustettu, Suomen Kulttuurirahastoon 2003 sulautettu Leo ja Regina Wainsteinin säätiö järjesti vuonna 1939 patsaskilpailun, jolla oli tarkoitus hankkia Helsinkiin Kalevala-aiheinen veistos. Aaltonen voitti kilpailun.


title: Ilmatar ja sotka

text: Pronssiin valettu veistos paljastettiin vasta sodan jälkeen vuonna 1946. Patsaan Vehmaan graniittia olevaan jalustaan on kaiverrettu "Tuuli neittä tuuitteli", säe on Kalevalan ensimmäisestä runosta, joka kuvaa Ilmatarta ja sotkaa osana maailman luomista.


title: Ilmatar ja sotka

text: Mechelininkadun länsipuolella olevassa osassa puistoa on Eila Hiltusen Sibelius-monumentti.


title: Matti Mikkola (keihäänheittäjä)

text: Matti Mikkola (21. helmikuuta 1916 Valkeala – 3. marraskuuta 1941) oli suomalainen keihäänheittäjä. Hän oli maailman vuositilaston ykkönen vuonna 1940 tuloksella 75,61 m, joka oli myös hänen uransa pisin heitto, sekä vuonna 1941 tuloksella 73,76 m. Hän sijoittui pronssille Kalevan kisoissa 1940 tuloksella 70,04. Hän edusti Suomea kolmessa maaottelussa.


title: Matti Mikkola (keihäänheittäjä)

text: Mikkola kuoli pommituslentokoneen maahansyöksyssä Onttolan lentokentällä lähellä Joensuuta marraskuussa 1941.


title: Erkki Ahvenniemi

text: Erkki Matias Ahvenniemi (s. 18. joulukuuta 1932 Lappajärvi) on suomalainen keihäänheittäjä, joka voitti kultaa Kalevan kisoissa 1957 tuloksella 73,14 m. Hänen ennätyksensä on kesäkuussa 1958 heitetty 79,33 m, jolla hän sijoittui sillä hetkellä Suomen kaikkien aikojen tilastossa toiseksi ja tuon kauden maailmantilastossa seitsemänneksi.. Hänellä on seitsemän maaotteluedustusta. Hän edusti Lappajärven Veikkoja.


title: Weber (yritys)

text: The Weber-Stephen Products LLC, tunnetaan nimellä Weber, on yhdysvaltalainen yksityisyritys, joka valmistaa hiili-, sähkö- ja kaasugrillejä sekä näiden oheistuotteita. Weber on perustettu vuonna 1893. Yritys toimii 30 maassa ympäri maailmaa. Weberillä on lisäksi neljä Weber grill -ravintolaa Yhdysvalloissa.


title: Epoksidit

text: Epoksidit ovat heterosyklisiä eettereitä, joiden rakenteessa on kolmiatominen rengas. Epoksideja voidaan pitää etyleenioksidin eli oksiraanin johdannaisina ja niitä nimitetään myös oksiraaneiksi. Epoksidit ovat hyvin reaktiivisia steerisesti jännittyneen kolmirengasrakenteen vuoksi.


title: Epoksidit

text: Tyypillisin tapa valmistaa epoksideja on alkeenien hapetus perkarboksyylihapon, kuten perbentsoehapon, m-klooriperbentsoehapon tai trifluoriperetikkahapon avulla. myös vetyperoksidin emäksistä liuosta voidaan käyttää.Reaktio suoritetaan lisäämällä hapetin alkeenin joukkoon. Esimerkissä styreeni hapetetaan perbentsoehapon avulla styreenioksidiksi.


title: Epoksidit

text: Reaktiossa alkeeni on nukleofiili ja vetyperoksidi tai perkarboksyylihappo on elektrofiili. Reaktio tapahtuu yhtäaikaisprosessina. Tuotteina muodostuu epoksidi ja karboksyylihappo.


title: Epoksidit

text: Alkeenit, joissa on useita substituentteja reagoivat nopeammin, kuin alkeenit, joissa substituentteja on vähän.Alkyylisubstituentit tekevät alkeenista nukleofiilisemmän, jolloin se reagoi nopeammin elektrofiilisen hapettimen kanssa. Epoksidointi on stereospesifinen reaktio ja cis-alkeeneista muodostuu cis-epoksideja ja trans-alkeeneista trans-epoksideja.


title: Epoksidit

text: Epoksideja voidaan valmistaa myös halohydriineistä tai käyttämällä glysidolia. Kiraalisten eli optiivisesti aktiivisten epoksidien valmistuksessa käytetyin menetelmä on niin kutsuttu Sharpless-epoksidointi. Tässä reaktiossa katalyyttinä toimii titaani-isopropoksidin ja kiraalisen tartraattiesterin, kuten dietyylitartraatin muodostama kompleksi ja hapettimena tert-butyylihydroperoksidi tai kumeenihydroperoksidi.


title: Epoksidit

text:
Epoksidirengas on steerisesti jännittynyt ja aukeaa helposti. Aukeamista katalysoivat sekä hapot että emäkset ja tuotteena muodostuu β-hydroksiyhdisteitä. Reaktiomekanismit ovat erilaisia kummassakin katalyysityypissä ja tuotteet myös eroavat stereokemialtaan. Happokatalysoidussa reaktiossa epoksidin happiatomi protonoituu, jolloin muodostuu oksoniumioni. Tämän jälkeen nukleofiili reagoi eniten substituoidun hiiliatomin kanssa, jolloin rengasrakenne aukeaa. Emäskatalysoitu renkaan avautuminen on tyypiltään S2-reaktio ja nukleofiili reagoi vähiten steerisesti estyneen hiiliatomin kanssa.
Jos epoksidin aukaisemiseen käytetään alkoksideja muodostuu hydroksyylieettereitä, ammoniakkia käytettäessä tuotteet ovat hydroksyyliamiineja ja fosfiinien kanssa muodostuu fosfiinioksideja.


title: Epoksidit

text: Epoksidit voidaan myös pelkistää alkoholeiksi käyttämällä litiumalumiinihydridiä. Myös toisiintumisreaktiot karbonyyliyhdisteiksi tai allyylialkoholeiksi ovat mahdollisia.


title: Eero Ihanamäki

text: Eero Samuel Ihanamäki (14. lokakuuta 1905 Vaasa – 30. toukokuuta 1995) oli suomalainen keihäänheittäjä, joka voitti Suomen-mestaruuden vuonna 1932 tuloksella 62,79 ja saavutti SM-pronssia vuonna 1933 tuloksella 65,32. Hänen ennätyksensä on 66,92 vuodelta 1935. Hänellä on myös yksi maaotteluedustus. Hän edusti Vaasan Vasamaa.


title: Hugo Vainio

text: Hugo Vilhelm Vainio (26. joulukuuta 1910 Riihimäki – 7. lokakuuta 1987) oli suomalainen keihäänheittäjä, joka sijoittui pronssille Kalevan kisoissa 1935 tuloksella 66,97, Kalevan kisoissa 1937 hopealle tuloksella 67,87 ja pronssille Kalevan kisoissa 1942. Hänen ennätyksensä on 72,39 syyskuussa Helsingissä 1939, joka sillä kaudella oli maailman viidenneksi paras heitto. Hänellä on kolme maaotteluedustusta. Hänellä oli maailman kuudenneksi paras heitto vuonna 1935. Hän ei kuitenkaan saanut arvokisaedustuksia, koska ei katsastuskilpailuissa päässyt kolmen parhaan joukkoon.


title: Google Nexus

text: Google Nexus on sarja Android-käyttöjärjestelmää käyttäviä laitteita, jotka on valmistanut Google yhdessä muiden laitevalmistajien kanssa.Nexus One on tammikuussa 2010 julkaistu HTC:n valmistama Nexus-puhelin. Julkaisuhetkellä siinä oli käyttöjärjestelmänä Android 2.1 Eclair.Nexus S on joulukuussa 2010 julkaistu Samsungin valmistama Nexus-puhelin. Julkaisuhetkellä siinä oli käyttöjärjestelmänä Android 2.3 Gingerbread.Galaxy Nexus julkaistiin marraskuussa 2011. Julkaisuhetkellä siinä oli käyttöjärjestelmänä Android 4.0 Ice Cream Sandwich.Nexus 4 julkaistiin marraskuussa 2012. Julkaisuhetkellä siinä oli käyttöjärjestelmänä Android 4.2 Jelly Bean. Nexus 4 on ensimmäinen Nexus-laite, jonka akku voidaan ladata langattomasti.


title: Google Nexus

text: Nexus 5 julkaistiin loppuvuodesta 2013. Nexus 5:ssä on 5 tuuman näyttö. Julkaisuhetkellä siinä oli käyttöjärjestelmänä Android 4.4 Kitkat.Nexus 6 julkaistiin 15.10.2014. Nexus 6:ssa on 5,9 tuuman 2K-näyttö ja Snapdragon 805 -prosessori. Julkaisuhetkellä siinä oli käyttöjärjestelmänä Android 5.0 Lollipop.


title: Google Nexus

text: Nexus 5X (LG)


title: Google Nexus

text: Nexus 5X julkaistiin syyskuussa 2015. Nexus 5X:ssä on 5,2 tuuman 1080p-näyttö ja Snapdragon 808 -suoritin. Julkaisuhetkellä siinä oli käyttöjärjestelmänä Android 6.0 Marshmallow.


title: Google Nexus

text: Nexus 6P (Huawei)


title: Google Nexus

text: Nexus 6P julkaistiin syyskuussa 2015. Nexus 6P:ssä on 5,7 tuuman 2K-näyttö ja Snapdragon 810 -suoritin. Julkaisuhetkellä siinä oli käyttöjärjestelmänä Android 6.0 Marshmallow.Nexus 7 on Googlen ja Asuksen valmistama taulutietokone, jonka toimitukset alkoivat heinäkuussa 2012. Laitteen hinta on alle 200 euroa, ja siitä on saatavilla 8, 16 ja 32 gigatavun mallit.Nexus 10 on Googlen ja Samsungin valmistama taulutietokone, joka julkaistiin marraskuussa 2012. Laitteessa on 10 tuuman näyttö.Nexus Q on kotipalvelin, jonka avulla muista Android-laitteista pystyy siirtämään mediaa televisioihin ja kaiuttimiin. Laite oli myynnissä vain Yhdysvalloissa.


title: Eugène Boudin

text:
Eugène Boudin (12. heinäkuuta 1824 Honfleur – 8. elokuuta 1898 Deauville) oli ranskalainen taidemaalari ja impressionismin edelläkävijä.
Boudin oli kotoisin Honfleurin satamakylästä, joka sijaitsee Seinen suulla Englannin kanaalin rannalla. Siellä hän tottui Normandian rannikon jatkuvasti muuttuvaan valoon ja säähän. Tätä hän käytti maalauksissaan, ja hän olikin yksi ensimmäisistä ranskalaisista taidemaalareista, joka maalasi ulkona. Claude Monet sai Boudinilta vaikutuksia maalaustyyliinsä, jonka hän sittemmin jalosti impressionismiksi.


title: Lämpötähtäin

text: Lämpötähtäin on tähtäin, joka osoittaa kohteen sen ympäristöstä eroavan lämpötilan mukaan. Lämpötähtäintä ei yleensä käytetä valoisessa ympäristössä. Lämpötähtäin on hyödyllisin pitkiin matkoihin ja pimeisiin ympäristöihin.


title: Rikhard Plantagenet

text: Rikhard Plantagenet (1411–1460) oli englantilainen York-suvun edustaja. Hänellä oli vahva perinnöllinen oikeus Englannin kruunuun, sillä hän polveutui kahdesta Edvard III:n pojasta, Edmund Langleysta (isänisä) ja äitinsä Anne Mortimerin kautta Clarencen herttuasta Lionelista. Jälkimmäinen oli Edvard III:n toiseksi vanhin aikuisuuteen selvinnyt poika, millä perusteella Rikhard vaati kruunua. Vuonna 1453 hallitseva kuningas Henrik VI sairastui ja Rikhardista tuli Englannin lordiprotektori. Kuninkaan tervehtymisen jälkeen Rikhard ei kuitenkaan suostunut luopumaan vallasta, koska väitti oman vaatimuksensa valtaistuimelle olevan voimakkaampi. Tästä alkoi ruusujen sota, kamppailu kruunusta Lancasterin ja Yorkin sukujen välillä.


title: Rikhard Plantagenet

text: Rikhardista ei koskaan tullut kuningasta, vaan hän menehtyi Wakefieldin taistelussa. Hänen vanhin poikansa, Marchin jaarli Edvard, onnistui myöhemmin tuhoamaan koko Lancaster-suvun laillisen perimyslinjan sukupuuttoon ja nousi kuninkaaksi nimellä Edvard IV. Edvardin kuoltua hänen veljensä, Gloucesterin herttua Rikhard, vangitsi ja luultavasti surmasi hänen poikansa (niin kutsutut Towerin prinssit) ja nousi kuninkaaksi nimellä Rikhard III. Lancasterien viimeinen kruununtavoittelija Henrik VII löi Rikhard III:n vuonna 1485 ja nai Yorkin Elisabetin, Edvard IV:n tyttären, jolloin Tudor-suku astui valtaan ja ruusujen sota käytännössä loppui.


title: Himalajansypressi

text: Himalajansypressi ("Cupressus torulosa") on sypressien ("Cupressus") sukuun ja sypressikasvien ("Cupressaceae") heimoon kuuluva havupuulaji. Se kasvaa luonnonvaraisena eteläisessä ja kaakkoisessa Aasiassa Himalajan vuoristossa sekä Etelä-Kiinan ja Vietnamin vuoristoalueilla. Himalajansypressi on hidaskasvuinen puu, jonka kannat uusiutuvat hitaasti. Se luokitellaan nykyään silmälläpidettäväksi. Toiset Himalajan alueella kasvavat sypressilajit "Cupressus gigantea" ja "Cupressus tortulosa" on joskus luokiteltu himalajansypressin muunnoksiksi "Cupressus torulosa" var. "gigantea" ja "Cupressus torulosa" var. "cashmeriana", mutta yleensä niitä pidetään omina lajeinaan.


title: Himalajansypressi

text: Himalajansypressi on ainavihanta puu. Se kasvaa yleensä 15–25 metriä korkeaksi, enimmillään noin 45-metriseksi. Runko saattaa kasvaa rinnankorkeusläpimitaltaan 3,5 metriä leveäksi. Latvus on yleensä pyöreähkö tai leveän kartiomainen.


title: Himalajansypressi

text: Kaarna on harmahtavan ruskeaa, vanhemmiten paksua ja hilseilee pitkittäisinä säikeinä. Oksanhaarat haarautuvat säteittäisesti. Versot ovat poikkileikkaukseltaan pyöreähköjä tai liereitä, 1–1,4 millimetriä leveitä ja kärjistään harottavia tai riippuvia. Versot ovat asettuneet litteästi tasoon.


title: Himalajansypressi

text: Lehdet ovat suomumaisia, litteitä tai hieman puolipallomaisia ja pyöreäkärkisiä. Ne ovat 1–1,8 millimetriä pitkiä. Lehtien oksasta poispäin suuntautuneella selkäpuolella on pieni vako ja pieni, usein huomaamaton hartsinysty. Lehdet ovat asettuneet tiheän vastakkaisesti. Lehdet ovat tavallisesti tummanvihreitä, mutta taimien lehdet ovat yleensä muutaman ensimmäisen vuoden sinertävänharmahtavia.


title: Himalajansypressi

text: Himalajansypressi on yksikotinen. Hedekävyt ovat 3–6 millimetriä pitkiä ja muodostuvat 14–18 hedelehdestä. Siemenkävyt ovat pyöreitä tai hieman soikeita. Ne ovat 1,2–20 senttimetriä pitkiä ja 1–1,8 senttimetriä leveitä. Käpysuomujen lukumäärä vaihtelee kuudesta kahteentoista ja niiden siementen lukumäärä vaihtelee noin kuudesta kymmeneen. Käpysuomujen keskellä on suuri, käyräkärkinen ota. Kävyt ovat aluksi vihreitä tai valkohärmäisen sinertäviä ja kypsänä tumman tai punertavan ruskeita. Siemenet ovat puikeita tai pitkänpyöreitä ja 3–5 millimetriä pitkiä. Pölytys tapahtuu helmi-maaliskuussa, ja siemenet kypsyvät touko-kesäkuussa.


title: Himalajansypressi

text: Himalajansypressiä esiintyy luontaisena Aasiassa Himalajan vuoriston alueella Intiassa Jammun ja Kashmirin osavaltiossa, Nepalissa, Pakistanissa ja Kiinan Tiibetissä sekä Kiinan Sichuanin ja Vietnamin pohjoisosien vuoristoissa. Lajia esiintyy 800–3 000 metrin korkeudella merenpinnasta


title: Himalajansypressi

text: Himalajansypressi tarvitsee paljon valoa ja kestää huonosti varjostusta. Metsissä se yleensä muodostaa latvuskerroksen. Se kasvaa monenlaisilla mailla ja menestyy parhaiten kalkkipitoisessa maaperässä. Sen elinalueiden vuoden keskilämpötila on 12–22 celsiusastetta ja keskimääräinen vuosittainen sadanta on 650–1 600 millimetriä.


title: Himalajansypressi

text: Himalajansypressi muodostaa sekä yksilajisia metsiä että sekametsiä muiden puulajien kanssa. Se kasvaa usein putkitrumpettilajin "Markhamia stipulata" sekä lajin "Burretiodendron hsienmu" kanssa.


title: Himalajansypressi

text: Puuaines on kestävää, ja sen tiheys on 0,48–0,52 kg/dm. Pintapuu on väritykseltään vaalean kellertävää ja sydänpuu vaaleanruskeaa. Puuainesta arvostetaan ja käytetään laajalti rakennusmateriaalina lajin luontaisella levinneisyysalueella. Puuta käytetään myös huonekalujen valmistukseen, sisustukseen, veistoon ja aitoihin. Lisäksi sitä käytetään polttopuuna.


title: Himalajansypressi

text: Himalajansypressiä on käytetty lääkekasvina. Varsinkin juurista saatavaa öljyä on käytetty tulehdusten lievittämiseen ja antiseptisenä aineena. Lisäksi öljyä käytetään kosmetiikassa. Himalajansypressin osia on myös poltettu suitsukkeena.


title: Himalajansypressi

text: Himalajansypressiä käytetään suojapuuna tuulta vastaan peltojen reunoilla. Sen uskotaan myös sitovan maahan typpeä sienijuurtensa avulla. Lajia käytetään myös jonkin verran koristekasvina lämpimän lauhkean vyöhykkeen alueella.


title: The Dave Clark Five

text: The Dave Clark Five (tunnetaan myös nimellä DC5) oli englantilainen pop rock-yhtye, joka perustettiin Tottenhamissa vuonna 1958. DC5 nautti suurta suosiota Yhdysvalloissa kuten myös kotimaassaan Englannissa. Vuonna 2008 yhtye pääsi Rock and Roll Hall of Fameen.


title: The Dave Clark Five

text: The Dave Clark Five nousi tunnettuuteen The Beatlesin aloittaman ”britti-invaasion” myötä myös Yhdysvalloissa 1960-luvun puolivälissä. Sen kappale ”Glad All Over” pudotti Beatlesin ”I Want to Hold Your Hand” -singlen Britannian myyntitilaston ykköspaikalta tammikuussa 1964 ja nousi Yhdysvaltojen listalla kuudenneksi huhtikuussa samana vuonna. Lyhenteellä DC5 tunnettu yhtye oli The Beatlesin jälkeen toinen brittiyhtye, joka pääsi esiintymään The Ed Sullivan Show’hun vain kaksi viikkoa myöhemmin. The Dave Clark Five olikin aluksi suositumpi Yhdysvalloissa kuin Britanniassa, mutta vuosikymmenen loppupuolella suosio kasvoi myös Euroopassa.


title: The Dave Clark Five

text: Yhtye sai alkunsa nimellä Dave Clark Quintet vuonna 1957. Clark soitti rumpuja, Dave Sanford kitaraa, Chris Walls bassoa ja Don Vale pianoa. Vale myös sovitti yhtyeen kappaleet. Seuraavina vuosina kokoonpano vaihteli, kunnes vuonna 1961 nimeksi otettiin Dave Clark Five ja kokoonpanoksi muodostui Dave Clark (rummut), Rick Huxley (bassokitara), Mike Smith (sähköurut ja laulu), Lenny Davidson (soolokitara) ja Denny Payton (saksofonit, huuliharppu ja kitara).


title: The Dave Clark Five

text: Vastapainona suosioon nousseelle Merseybeat-käsitteelle Dave Clark Fivea ja muita Pohjois-Lontoon yhtyeitä alettiin markkinoida ”Tottenham sound” -nimellä. The Beatlesistä kertovaa elokuvaa "Yeah, yeah, tässä me tulemme" matkien Dave Clark Fivesta tehtiin elokuva "Catch Us If You Can", jonka ohjasi uraansa aloitellut John Boorman.


title: The Dave Clark Five

text: The Dave Clark Fiven muita hittejä olivat ”Bits and Pieces,” ”Can’t You See That She’s Mine,” ”Because”, ”Everybody Knows,” ”Anyway You Want It” ja ”Come Home”. Yhteensä sekä Britanniassa että Yhdysvalloissa myyntilistojen kärkeen nousseita singlejä yhtyeellä oli kaksikymmentä.


title: The Dave Clark Five

text: Vuonna 1970 yhtye hajosi, mutta Dave Clarke ja Mike Smith kokosivat uuden yhtyeen Dave Clarke and Friends, joka esiintyi vuoteen 1973 asti. Myöhemmin Dave Clarke keskittyi musiikkialan kustannus- ja muuhun liiketoimintaan. 1980-luvun puolivälissä Clark oli yhtenä neljästä tekijästä mukana Lontoossa pari vuotta esitetyssä musikaalissa "Time". Sen pääosaa esitti aluksi Cliff Richard ja sitten David Cassidy, ja musikaalin albumiversiolla lauloivat muun muassa Dionne Warwick, Leo Sayer ja Freddie Mercury.


title: The Dave Clark Five

text: Yhtyeen hitit koottiin vuonna 1993 antologiaksi "The History of the Dave Clark Five".


title: Jalkapallo kesäolympialaisissa 2012 – naisten turnaus

text: Naisten jalkapallo oli viidettä kertaa olympialaisten ohjelmassa vuonna 2012. Turnaukseen osallistui 12 joukkuetta. Olympiakultaa voitti USA:n joukkue, se voitti loppuottelussa Japanin maalein 2-1. Pronssia saavutti kisojen yllättäjäjoukkue Kanada.


text: Lohkon ensimmäisellä kierroksella tapahtui lippuskandaali, kun Pohjois-Korean lipun sijasta näytettiin ruudulla Etelä-Korean lippu.


title: Matti Mikkola

text: Matti Mikkola on seuraavien henkilöiden nimi:


title: Heikki Nummi (keihäänheittäjä)

text: Heikki Nummi (23. tammikuuta 1898 – ?) oli suomalainen keihäänheittäjä, joka sijoittui hopealle Kalevan kisoissa 1927 tuloksella 62,85 ja Kalevan kisoissa 1930 hopealle tuloksella 64,91. Hänellä on yksi maaotteluedustus.


title: Heikki Nummi (keihäänheittäjä)

text: Hän oli vuonna 1931 keihäänheiton maailmantilaston viides, vuonna 1930 kuudes ja vuonna 1927 kymmenes.


title: J. L. Runebergin patsaat ja muistomerkit

text: Johan Ludvig Runebergin patsaita ja muistomerkkejä ovat:


title: Vilho Rinne

text: Vilho Einari Rinne (ent. Neoff, 5. huhtikuuta 1895 Sysmä – 25. kesäkuuta 1980) oli suomalainen keihäänheittäjä. Hän sijoittui pronssille Kalevan kisoissa 1923 ja 1926. Hän edusti Porin Tarmoa.


title: Vilho Rinne

text: Rinteen ennätys oli 62,97 vuodelta 1927, jolloin se oli kauden maailman tilastojen yhdeksänneksi paras heitto. Hän oli Amsterdamin olympialaisten 15. tuloksella 58,05.


title: Toivo Elo

text: Toivo Johannes Elo (21. elokuuta 1888 Mikkeli – 12. toukokuuta 1972) oli suomalainen keihäänheittäjä ja monipuolinen yleisurheilija, joka sai kultaa sekä keihäänheitossa SM-kilpailuissa 1915 tuloksella 60,13 että keihäänheiton yhteistuloksissa tuloksella 101,74. Tulos oli ensimmäinen yli 60 metrin heitto SM-kisoissa siihen mennessä. Tulos oli samalla maailman toiseksi paras vuonna 1915. Tuolloin suomalaisilla oli maailman tilaston kolme ensimmäistä sijaa. Elo edusti Helsingin Kisa-Veikkoja ja oli myös yksi seuran perustajajäsenistä.


title: Toivo Elo

text: Elo voitti Kalevan-ottelussa 1910 SM-kultaa 110 metrin aitajuoksussa ajalla 16,6. Hän uusi voittonsa seuraavana vuonna, tällä kertaa voittoaika oli 16,9. Vuonna 1915 Elo voitti myös korkeushypyn SM-kultaa tuloksella 178 cm.


title: Toivo Elo

text: Elo oli Kalevan-ottelussa 1911 kolmas 100 metrillä ajalla 12,3 ja vuonna 1910 400 metrillä toinen ajalla 53,0 Tahko Pihkalan voittaessa. Vauhdittomien hyppyjen SM-kilpailuissa hän voitti kultaa vuonna 1911 pituushypyssä tuloksella 287 cm ja kolmiloikassa tuloksella 906 cm (silloinen Suomen ennätys) sekä pronssia vuonna 1909 korkeushypyssä tuloksella 134 cm.


title: Toivo Elo

text: Vuonna 1911 Elo sivusi Waldemar Wickholmin 110 metrin aitajuoksun Suomen-ennätystä 16,7. He pitivät ennätystä hallussaan seuraavaan vuoteen, kunnes Lauri Karimo rikkoi sen.


title: Yleisurheilu kesäolympialaisissa 1924 – miesten 3 000 metrin estejuoksu

text: Pariisin olympiakisojen miesten 3 000 metrin estejuoksuun osallistui 20 urheilijaa yhdeksästä eri maasta. Kilpailupäivät olivat 7. ja 9. heinäkuuta. Kilpailun voitti Suomen Ville Ritola olympiaennätysajalla..


text: Jokaisesta erästä kolme nopeinta loppukilpailuun.


text:
1. erä
2. erä
3. erä


title: Lauri Kesäjärvi

text: Lauri Ananias Kesäjärvi (30. toukokuuta 1889 Hämeenlinna – 21. kesäkuuta 1962) oli suomalainen keihäänheittäjä, joka voitti hopeaa toisissa Kalevan kisoissa 1916 ja kolmansissa Kalevan kisoissa 1917. Hänen seuransa oli Hämeenlinnan Tarmo. Hän heitti vuonna 1910 maailman parhaan tuloksen 56,87 metriä. Kalevan-ottelussa hän sijoittui toiseksi keihäänheitossa vuonna 1913 yhteistuloksella 92,67.


title: Kevätkantosieni

text: Kevätkantosieni ("Kuehneromyces lignicola", joskus myös "K. vernalis") on lähes kaikkialla Suomessa kasvava kantosieni. Se muistuttaa sukulaistaan, tunnettua kaupallista ruokasientä koivunkantosientä ("K. mutabilis"), mutta on erikoistunut havupuulle ja tekee itiöemiä alkukesästä. Muodoltaan se eroaa myös siten, että heltat ovat hyvin ohuita ja tiheässä sekä rengas sangen huomaamaton. Kevätkantosientä ei ole suositeltu ruokasieneksi, vaikkei sitä mainita myrkylliseksikään. Kevätkantosienestä on kaksi muotoa var. "lignicola" ja var. "conicus".


title: Himalajansetri

text: Himalajansetri ("Cedrus deodara") on setrien ("Cedrus") sukuun ja mäntykasvien heimoon kuuluva suuri ainavihanta havupuulaji. Se on kotoisin eteläisen Aasian vuoristoista. Nykyisin se on myös yleinen koristepuu osissa Eurooppaa ja Pohjois-Amerikkaa.


title: Himalajansetri

text: Himalajansetri on suurikasvuinen puu. Se voi kasvaa noin 50–60 metriä korkeaksi, ja rinnankorkeusläpimitaltaan noin kolmimetriseksi. Vanhin tarkasti tunnettu himalajansetrin saavuttama ikä on 704 vuotta, on myös väitteitä vanhemmista, yli 900 vuotta vanhoista yksilöistä.


title: Himalajansetri

text: Latvus on nuorempana leveän kartiomainen, vanhemmiten pyöreämpi tai epäsäännöllinen. Latva ja oksien päädyt ovat nuokkuvia. Lehdet ovat neulasmaisia ja 3–5 senttimetriä pitkiä. Ne sijaitsevat nuorissa pitkäversoissa yksittäin kierteisesti, ja vanhemmissa oksissa lyhytversoissa säteittäin 15–30 ryhmissä.


title: Himalajansetri

text: Kävyt ovat munanmuotoisia tai tynnyrimäisiä. Ne ovat kypsänä punertavia, 7–12 senttimetriä pitkiä ja 5–9 senttimetriä leveitä. Siemenet ovat siivekkäitä.


title: Himalajansetri

text: Himalajansetri kasvaa luontaisena Aasiassa Afganistanin, Intian, Pakistanin, Nepalin ja Kiinan Tiibetin alueilla Himalajan ja Hindukušin vuoristojen rinteillä 1100–3000 metrin korkeudessa. Se kasvaa yleensä sekametsissä muiden havupuiden, kuten kyynelmännyn ("Pinus wallichiana"), himalajankuusen ("Picea smithiana"), intianpihdan ("Abies spectabilis"), pindrowpihdan ("Abies pindrow"), sekä useiden tammi-, vaahtera-, koivu-, pähkinäpensas- ja hevoskastanjalajien kanssa.


title: Himalajansetri

text: Himalajansetrin puuaines on laajalti käytettyä ja arvostettua varsinkin Intiassa. Lajia käytetään myös koristepuuna lauhkean vyöhykkeen ja välimerenilmaston alueilla.


title: V. I. Leninin patsaat ja muistomerkit Suomessa

text: Vladimir Leniniin liittyvät patsaat ja muut muistomerkit Suomessa ovat:


title: Like Di Poggio

text: Like Di Poggio (s. 2005) on italialainen ravihevonen. Sen on kasvattanut Lotus SNC ja omistaa vantaalainen Scuderia Padrino Don Trotto. Se on tuotu Suomeen vuonna 2010. Vuonna 2012 se kävi kilpailemassa Ranskassa ja palasin sen jälleen takaisin Suomeen.


title: Like Di Poggio

text: Like Di Poggion emä on Car Di Poggio (14,9aly 40 368 €) ja isä on maailmanennätysravuri Varenne (09,1aly 6 038 408 €).


title: Like Di Poggio

text: Ori aloitti kilpailu-uransa kaksivuotiaana 26. syyskuuta 2007, voittamalla Torinossa. Sen ennätys on 11,9aly ja voittosumma kaiken kaikkiaan 116 172 euroa.


title: Joseph Khoury

text: Joseph Khoury (24. lokakuuta 1919 – 5. helmikuuta 1992) oli libanonilainen maroniitteihin kuulunut katolinen arkkipiispa. Hänet vihittiin papiksi 20. joulukuuta 1942 ja valittiin Ptolemais in Phoenicia dei Maronitin vihkipiispaksi 21. huhtikuuta 1956. Valinta vahvistettiin 4. toukokuuta, ja piispaksi vihkiminen seurasi 29. kesäkuuta. Pääkonsekraattorina toimi Pierre-Paul Méouchi, jota avustivat Pietro Dib ja Antoine Pierre Khoraiche.


title: Joseph Khoury

text: Khoury sai 11. joulukuuta 1959 nimityksen Tyrin arkkipiispaksi, jona hän toimi, kunnes kuoli 72-vuotiaana virassa. Hän osallistui Vatikaanin toiseen kirkolliskokoukseen.


title: Joseph Khoury (piispa)

text: Joseph Khoury (1. marraskuuta 1936 Behwaita – 17. marraskuuta 2016) oli libanonilaissyntyinen kanadalainen maroniitteihin kuulunut katolinen piispa. Hänet vihittiin papiksi 19. joulukuuta 1964 ja nimitettiin vihkipiispaksi sekä Chonochoran titulaaripiispaksi 29. huhtikuuta 1993. Piispaksi vihkiminen seurasi 4. syyskuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Gabriel Toubia.


title: Joseph Khoury (piispa)

text: Khoury sai 11. marraskuuta 1996 nimityksen Saint-Maron de Montréalin piispaksi.


title: Rod Strachan

text: Rodney "Rod" Strachan () on entinen yhdysvaltalainen uimari ja olympiavoittaja. Hän voitti vuoden 1976 kesäolympialaisissa Montréalissa olympiakultaa 400 metrin sekauinnista. Strachan ui Yhdysvaltain olympiakarsinnoissa 1976 maansa ennätyksen, ja itse olympialaisissa paranteli ennätystään uusiin maailmanennätyslukemiin 4.23,68. Strachanin ennätys säilyi voimassa elokuuhun 1978 asti, jolloin hänen maanmiehensä Jesse Vassallo rikkoi sen.


title: Rod Strachan

text: Strachan voitti urallaan myös MM-hopeaa 400 metrin sekauinnissa Belgradista 1973. Seuratasolla Strachan edusti "Fullerton Area Swim Clubia". Hän on 183 senttimetriä pitkä ja painoi aktiiviurallaan 77 kilogrammaa. Nykyisin Strachan toimii lääkärinä.


title: Mansour Hobeika

text: Mansour Hobeika (20. joulukuuta 1941 Hadeth-Baalbek – 28. lokakuuta 2014) oli libanonilainen maroniitteihin kuulunut katolinen piispa. Hänet vihittiin papiksi 9. kesäkuuta 1968 ja nimitettiin Zahlehin piispaksi 12. syyskuuta 2002. Piispaksi vihkiminen seurasi 26. lokakuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Chucrallah Harb.


title: Angelo Esposito

text: Angelo Esposito (s. 20. helmikuuta 1989 Montréal, Québec, Kanada) on kanadalais-italialainen jääkiekkoilija, joka pelaa Italian Serie A:n SG Cortinassa. Hän on pelipaikaltaan keskushyökkääjä. Esposito kuului juniorina ikäluokkansa lupaavimpiin pelaajiin ja Pittsburgh Penguins varasikin hänet ensimmäisellä kierroksella 20. pelaajana . Esposito ei tästä huolimatta ole pelannut otteluakaan NHL:ssä ja myös loukkaantumiset ovat haitanneet vuosien varrella hänen kehitystään.


title: Angelo Esposito

text: Esposito aloitti jääkiekon 6-vuotiaana. Hän kävi high schoolia Selwyn House Schoolissa ja Shattuck St. Mary’sissä, jonka jälkeen QMJHL-joukkue Québec Remparts varasi Espositon 11. pelaajana kesällä 2005. Hän pelasi QMJHL:ssä hienon tulokaskauden 2005–2006 ja oli tehoilla 39+59=98 joukkueen toiseksi paras pistemies Aleksandr Radulovin jälkeen. Esposito voitti kauden päätteeksi Memorial Cupin. Hänet palkittiin myös QMJHL:n parhaana hyökkäävä tulokkaana Michel Bergeron Trophylla sekä valittiin liigan ja koko CHL:n tulokkaiden tähdistökentälliseen.


title: Angelo Esposito

text: Kaudella 2006–2007 Esposito oli tehoilla 27+52=79 Rempartsin kolmanneksi paras pistemies. Hän myös jakoi neljällä osumallaan joukkueen sisäisen maalipörssin voiton Roman Baškirovin kanssa kevään 2007 pudotuspeleissä. Esposito pelasi kauden aikana myös CHL Top Prospects Gamessa. Pittsburgh Penguins varasi hänet ensimmäisellä kierroksella 20. pelaajana . Esposito oli varaustilaisuuden ensimmäisenä varattu QMJHL-pelaaja, joten hänet palkittiin Mike Bossy Trophylla. Esposito nousi kaudella 2007–2008 Rempartsin varakapteeniksi ja oli tehoilla 30+39=69 joukkueen kolmanneksi paras pistemies. NHL:n siirtotakarajalla, helmikuussa 2008 Penguins kauppasi hänen oikeutensa, Colby Armstrongin, Erik Christensenin ja kesän ensimmäisen kierroksen varausvuoron Atlanta Thrashersiin vaihdossa Marián Hossaan ja Pascal Dupuisiin. Esposito pelasi keväällä 2008 yhden AHL-ottelun Thrashersin farmijoukkue Chicago Wolvesissa. Kaudeksi 2008–2009 hänet kaupattiin QMJHL:ssä Rempartsista Montréal Juniorsiin, jonka toiseksi paras maalintekijä ja kolmanneksi paras pistemies Esposito oli tehoilla 24+18=42.


title: Angelo Esposito

text: Kaudeksi 2009–2010 Esposito siirtyi Atlanta Thrashersin organisaatioon. Hän pelasi kaksi kautta ainoastaan farmijoukkue Chicago Wolvesissa, mutta ensimmäinen kausi jäi vain 12 ottelun mittaiseksi myöhemminkin AHL-uralla jatkuneiden polvivaivojen takia. Heinäkuussa 2011 Esposito kaupattiin Florida Panthersiin vaihdossa Kenndal McArdleen. Hän pelasi kaudella 2011–2012 kolme ECHL-ottelua Cincinnati Cyclonesissa ja 16 AHL-ottelua San Antonio Rampagessa, kunnes Esposito kaupattiin tammikuussa 2012 Dallas Starsiin vaihdossa Ondřej Romaniin. Hän pelasi loppukauden AHL-joukkue Texas Starsissa.


title: Angelo Esposito

text: Heinäkuussa 2012 Esposito teki vuoden mittaisen sopimuksen SM-liigajoukkue Pelicansin kanssa. Pelicans hankki Espositon joukkueen ykkössentteriksi. Hän pelasi kuitenkin Pelicansissa vain 29 ottelua tehopistein 3+4=7 ja putosi välillä kokoonpanon ulkopuolellekin, kunnes hänen sopimuksensa purettiin tammikuussa 2013. Esposito siirtyi lopulta Italian Serie A:n Milano Rossobluun. Syksyllä 2013 hän haki try-outin kautta pelipaikaa AHL-joukkue Hartford Wolf Packista, mutta Esposito jäi kuitenkin ilman jatkosopimusta. Hän siirtyi lokakuussa pelaamaan Itävallan Erste Bank Eishockey Ligaa italialaisen HC Bolzanon riveihin, jossa pelasi ennestään Espositon pikkuveli John. Esposito voitti kauden 2013–2014 päätteeksi Itävallan-mestaruuden.


title: Angelo Esposito

text: Esposito teki heinäkuussa 2014 vuoden mittaisen sopimuksen ECHL-joukkue Fort Wayne Kometsin kanssa. Hän ehti pelata siellä vain yhden runkosarjaottelun, kunnes Esposito jätti joukkueen lokakuussa. Hän ei pelannut enää kauden 2014–2015 aikana, sillä Esposito halusi pitää taukoa jääkiekosta mm. loukkaantumishistoriansa vuoksi. Hän myös pohti koko pelaajauransa lopettamista, mutta päätti palata kevätkaudella harjoittelemaan. Kauden 2015–2016 kynnyksellä Esposito siirtyi vuoden mittaisella sopimuksella Serie A -joukkue SG Cortinan paitaan. Hän oli joukkueen toiseksi paras pistemies Alex Gellertin jälkeen tehoilla 15+23=38.


title: Angelo Esposito

text: Esposito pelasi alle 20-vuotiaiden MM-kilpailuissa vuonna 2009, jolloin hän teki Kanadan maailmanmestaruuden ratkaisseen voittomaalin 1–5-voittoon päättyneessä finaalissa Ruotsia vastaan.


title: Angelo Esposito

text: Esposito pelasi myös alle 18-vuotiaiden MM-kilpailuissa vuonna 2007 sekä Ivan Hlinkan muistoturnauksessa vuonna 2006, jolloin hän toimi Kanadan kapteenina. Esposito edusti myös Canada Québecin joukkuetta World U-17 Hockey Challengessa vuonna 2006, jolloin hän toimi joukkueensa kapteenina ja voitti kultaa.


title: Angelo Esposito

text: Esposito harrasti 10-vuotiaaksi asti myös taitoluistelua. Hänen pikkuveljensä John on pelannut myös jääkiekkoa. Veljekset pelasivat joukkuetovereina HC Bolzanossa kaudella 2013–2014.


title: Youssef Anis Abi-Aad

text: Youssef Anis Abi-Aad (12. tammikuuta 1940 – 6. toukokuuta 2017) oli maroniitteihin kuulunut syyrialainen katolinen arkkipiispa. Hänet vihittiin Istituto del Pradon papiksi 18. kesäkuuta 1966 ja nimitettiin Alepin arkkipiispaksi 7. kesäkuuta 1997. Piispaksi vihkiminen seurasi 1. marraskuuta. Pääkonsekraattorina toimi Nasrallah Pierre Sfeir, jota avustivat Béchara Boutros Raï ja Paul Youssef Matar.


title: Aldo de Cillo Pagotto

text: Aldo de Cillo Pagotto SSS (s. 16. syyskuuta 1949 São Paulo) on brasilialainen roomalaiskatolinen arkkipiispa. Hänet vihittiin papiksi 7. joulukuuta. Hän sai 10. syyskuuta 1997 nimityksen Sobralin koadjuuttoripiispaksi, ja hänet vihittiin piispaksi 31. lokakuuta. Pääkonsekraattorina toimi Cláudio Hummes, jota avustivat Walfrido Teixeira Vieira ja Joviano de Lima Júnior.


title: Aldo de Cillo Pagotto

text: De Cillo Pagottosta tuli 18. maaliskuuta 1998 Sobralin piispa. 5. toukokuuta 2004 hän sai nimityksen Paraíban arkkipiispaksi.


title: Julianus Kemo Sunarko

text: Julianus Kemo Sunarko (s. 25. joulukuuta 1941) on indonesialainen roomalaiskatolinen piispa. Hänet vihittiin jesuiittain papiksi 3. joulukuuta 1975 ja nimitettiin Purwokerton hiippakunnan johtoon 10. toukokuuta 2000. Piispaksi vihkiminen seurasi 8. syyskuuta. Pääkonsekraattorina toimi Julius Riyadi Darmaatmadja, jota avustivat Ignatius Suharyo Hardjoatmodjo ja Alexander Soetandio Djajasiswaja.


title: Stephen Edward Blaire

text: Stephen Edward Blaire (s. 22. joulukuuta 1941 Los Angeles) on yhdysvaltalainen roomalaiskatolinen piispa. Hänet vihki papiksi Los Angelesin arkkihiippakuntaan James Francis Aloysius McIntyre 29. huhtikuuta 1967. Hänet nimitettiin Los Angelesin vihkipiispaksi ja Lamzellan titulaaripiispaksi 17. helmikuuta 1990. Piispaksi vihkiminen seurasi 31. toukokuuta. Pääkonsekraattorina toimi Roger Michael Mahony, jota avustivat John James Ward ja George Patrick Ziemann.


title: Stephen Edward Blaire

text: 18. tammikuuta 1999 Blaire sai nimityksen Stocktonin piispaksi, jonka virkaan hänet asetettiin 16. maaliskuuta.


title: Edgardo Toetti

text: Edgardo Toetti (10. heinäkuuta 1910 Milano – 2. kesäkuuta 1968) oli italialainen yleisurheilija, joka kilpaili kesäolympialaisissa 1928 Amsterdamissa ja kesäolympialaisissa 1932 Los Angelesissa. Jälkimmäisissä kisoissa hän kuului pronssia saaneeseen 4 × 100 metrin viestijoukkueeseen.


title: Rafael Alencar

text: Rafael Alencar (s. 17. heinäkuuta 1978 João Pessoa, Paraíba) on brasilialainen homopornonäyttelijä. Hän voitti vuonna 2010 sekä Grabby- että GayVN-palkinnon. Hän on 173-senttinen. Hän aloitti esiintymisen vuonna 2003 ja on toiminut myös ohjaustehtävissä.


title: François Eid

text: François Eid (s. 24. heinäkuuta 1943) on egyptiläinen maroniitteihin kuuluva katolinen piispa. Hänet vihittiin papiksi 28. elokuuta 1971 ja valittiin Kairon eparkian johtoon 24. syyskuuta 2005. Valinta vahvistettiin 28. joulukuuta 2005, ja piispaksi vihkiminen seurasi 11. helmikuuta 2006. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Tanios El Khoury.


title: François Eid

text: Eid erosi tehtävistään Kairon piispana 16. kesäkuuta 2012.


title: Tanios El Khoury

text: Tanios El Khoury (s. 4. toukokuuta 1930) on libanonilainen maroniitteihin kuuluva katolinen piispa. Hänet vihittiin papiksi Saïdan eparkiaan 14. kesäkuuta 1958 ja nimitettiin sen johtoon 8. kesäkuuta 1996. Piispaksi vihkiminen seurasi 5. lokakuuta. Pääkonsekraattorina toimi Nasrallah Pierre Sfeir, jota avustivat Boutros Gemayel ja Roland Aboujaoudé.


title: Tanios El Khoury

text: El Khoury jäi eläkkeelle 28. joulukuuta 2005.


title: Joseph Salamé

text: Joseph Salamé (25. joulukuuta 1914 Antélias – 29. maaliskuuta 2004) oli syyrialainen maroniitteihin kuulunut katolinen arkkipiispa. Hänet vihittiin papiksi 10. maaliskuuta 1940 ja nimitettiin Alepin arkkieparkian johtoon 15. maaliskuuta 1967. Piispaksi vihkiminen seurasi 14. toukokuuta; pääkonsekraattorina toimi Pierre-Paul Méouchi, jota avustivat Elie Farah ja Joseph Khoury.


title: Joseph Salamé

text: 24. syyskuuta 1967 Salamé sai lisäksi nimityksen Laodicean apostoliseksi hallitsijaksi, jona hän toimi, kunnes erosi 4. elokuuta 1977. Hän jatkoi toimintaansa arkkipiispana, kunnes jäi eläkkeelle 9. kesäkuuta 1990.


title: Georges Scandar

text: Georges Scandar (12. toukokuuta 1927 Zahlé – 15. toukokuuta 2018) oli libanonilainen maroniitteihin kuuluva katolinen piispa. Hänet vihittiin papiksi 13. kesäkuuta 1965 ja nimitettiin Baalbek e Zahlén eparkian johtoon 4. elokuuta 1977. Piispaksi konsekroinnin suoritti 12. marraskuuta Antoine Pierre Khoraiche, jota avustivat Joseph Salamé ja Ibrahim Hélou. 9. kesäkuuta 1990 Scandar nimitettiin Zahlehin piispaksi, jona hän toimi, kunnes jäi eläkkeelle 12. syyskuuta 2002.


title: Simon Atallah

text: Simon Atallah OAM (s. 10. tammikuuta 1937) on libanonilainen maroniitteihin kuuluva katolinen piispa. Hänet vihittiin papiksi 8. joulukuuta 1963 ja nimitettiin Baalbek-Deir El-Ahmarin eparkian johtoon 24. syyskuuta 2005. Valinta vahvistettiin 28. joulukuuta 2005, ja Atallahin konsekroi piispaksi 11. helmikuuta 2006 Nasrallah Pierre Sfeir, jota avustivat Roland Aboujaoudé ja Tanios El Khoury.


title: Andrzej Wojciech Suski

text: Andrzej Wojciech Suski (s. 24. joulukuuta 1941 Płock) on puolalainen roomalaiskatolinen piispa. Hänet vihki papiksi Płockin hiippakuntaan Piotr Dudziec 13. kesäkuuta 1965, ja hänet nimitettiin sen vihkipiispaksi sekä Pulcheriopoliin titulaaripiispaksi 12. elokuuta 1986. Piispaksi vihkiminen seurasi 4. lokakuuta. Pääkonsekraattorina toimi Józef Glemp, jota avustivat Zygmunt Kamiński ja Juliusz Paetz.


title: Andrzej Wojciech Suski

text: Suski sai 25. maaliskuuta 1992 nimityksen Toruńin piispaksi.


title: Józef Szamocki

text: Józef Szamocki (s. 4. lokakuuta 1954 Gdynia) on puolalainen roomalaiskatolinen piispa. Hänet vihki papiksi Bernard Czapliński 29. huhtikuuta 1979. Hänet nimitettiin Toruńin hiippakunnan vihkipiispaksi ja Clypian titulaaripiispaksi 20. huhtikuuta 2000. Piispaksi vihkiminen seurasi 27. toukokuuta. Pääkonsekraattorina toimi Andrzej Wojciech Suski, jota avustivat Tadeusz Gocłowski ja Henryk Józef Muszyński.


title: Massoud Massoud

text: Massoud Massoud (s. 28. huhtikuuta 1940) on syyrialainen maroniitteihin kuuluva katolinen piispa. Hänet vihittiin papiksi Laodiceaan (myöh. Lattaquié) 2. elokuuta 1970 ja nimitettiin sen johtoon 23. kesäkuuta 2001. Piispaksi vihkiminen seurasi 8. syyskuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Youhanna Fouad El-Hage.


title: Massoud Massoud

text: Massoud erosi tehtävistään Lattaquién piispana 16. tammikuuta 2012.


title: Paul Youssef Matar

text: Paul Youssef Matar (s. 1. helmikuuta 1941) on libanonilainen maroniitteihin kuuluva katolinen arkkipiispa. Hänet vihittiin papiksi 5. kesäkuuta 1965 ja nimitettiin Antiokian vihkipiispaksi sekä Tarsus dei Maronitin titulaaripiispaksi 7. kesäkuuta 1991. Piispaksi vihkimien seurasi 3. elokuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Boutros Gemayel.


title: Paul Youssef Matar

text: Matar sai 8. kesäkuuta 1996 nimityksen Beirutin arkkipiispaksi.


title: Fogelberg

text: Fogelberg:


title: Kansainvälinen kiipeilyliitto

text: Kansainvälinen kiipeilyliitto UIAA ("ransk. Union Internationale des Association d’Alpinisme, engl. International Mountaineering and Climbing Federation") on Chamonix’ssa, Ranskassa 1932 perustettu kiipeilijöiden ja vuorikiipeilijöiden maailmanlaajuinen kattojärjestö. Järjestöön kuuluu noin 1,3 miljoonaa jäsentä 82 kansallisen jäsenorganisaation kautta 57 eri maasta. UIAA on myös Kansainvälisen olympiakomitean (KOK) tunnustama vuorikiipeilijöiden kansainvälinen kattojärjestö. Suomalaisten kiipeilijöiden kattojärjestö Suomen Kiipeilyliitto ry (SKIL) on UIAA:n jäsen. UIAA:n päämaja sijaitsee Bernissä, Sveitsissä.


title: Kansainvälinen kiipeilyliitto

text: Eräs UIAA toimintatapa on luokitella kiipeilyreittien vaativuustasoja. . Vertailutaulukko muihin käytössä oleviin järjestelmiin löytyy osoitteesta http://www.theuiaa.org/upload_area/files/1/Comparison_between_UIAA_grades_and_other_grading_systems%280%29.pdf .


title: Vuosikertomus

text: Vuosikertomus on järjestön tai yrityksen tuottama julkaisu, jonka tavoitteena yleensä on antaa lukijalleen kuva toiminnasta yleisesti ja toiminnan tuloksista sen julkaisemista edeltäneenä vuotena.


title: Vuosikertomus

text: Yhdistyksissä vuosikertomus voi myös koostua useista osista, joista yhtenä voi olla toimintakertomus. Tämän lisäksi vuosikertomus sisältää usein esimerkiksi tilastokertomuksen tai tilinpäätöskertomuksen.


title: Paul Fogelberg

text: Paul Fogelberg (s. ) on suomalainen maantieteilijä ja maantieteen professori emeritus. Hän toimi Helsingin yliopiston ruotsinkielistä opetusta varten perustetussa maantieteen professorin virassa vuosina 1982–1998 ja Helsingin yliopiston vararehtorina vuosina 1992–1998.


title: Chen Long

text: Chen Long (; s. 18. tammikuuta 1989 Hubei) on kiinalainen sulkapalloilija ja olympiavoittaja. Hän aloitti sulkapallon pelaamisen kahdeksanvuotiaana. Ammattilaiseksi hän siirtyi vuonna 2007. Maailmanlistalla hän on ollut parhaimmillaan ykkössijalla vuonna 2014. Rion olympialaisissa 2016 hän voitti kaksinpelissä kultaa ja Lontoon olympialaisissa 2012 pronssia.


title: Shō Sasaki

text: Shō Sasaki (s. 30. kesäkuuta 1982 Hokkaidō) on japanilainen sulkapalloilija. Hän aloitti sulkapallon pelaamisen 7-vuotiaana. Maailmanlistalla hän on ollut parhaimmillaan kuudentena vuonna 2011.


title: Ahdaskurun silta

text: Ahdaskurun silta on kivinen holvisilta, joka sijaitsee Enontekiön Kilpisjärvellä tullin ja valtakunnanrajan välisellä osuudella valtatietä 21. Silta on valmistunut vuonna 1943, ja se on ainoa Kilpisjärventien silta, joka säilyi Lapin sodasta. Se on museosilta ja sisältyi Museoviraston inventoimiin Valtakunnallisesti merkittäviin kulttuuriympäristöihin vuoden 1993 inventoinnissa.


title: Ahdaskurun silta

text: Sillan kokonaispituus on 7,5 metriä, hyötyleveys 6,5 metriä ja ainoan holviaukon leveys 2,5 metriä. Pieni silta on talvella kokonaan lumen ympäröimä ja näkymättömissä.


title: Ahdaskurun silta

text: Silta ylittää pienen kurun. Kivinen holvisilta on valmistunut vuonna 1943, sen rakennutti Tie- ja vesirakennushallitus (TVH). Lapissa olleet saksalaiset joukot osallistuivat sillan rakentamiseen. Kun saksalaiset vetäytyivät pohjoiseen, he tuhosivat takanaan liikenneyhteydet. Ahdaskurun silta säästyi huomaamattomuutensa ja syrjäisen sijaintinsa ansiosta. Silta on entisen Lapin tiepiirin alueen ainoa kiviholvisilta.


title: Ahdaskurun silta

text: Silta on matkailullisesti hyvällä paikalla Norjaan johtavalla valtatiellä: sillan vieressä on levähdysalue ja ympärillä on kaunis tunturimaisema. Ahdaskurun sillasta tuli Suomen pohjoisin museosilta vuonna 1983.


title: Wang Xin (sulkapalloilija)

text: Wang Xin (; s. 10. marraskuuta 1985 Liaoning) on kiinalainen sulkapalloilija. Vuonna 2010 hänet valittiin BWF:n vuoden naispelaajaksi. Wang oli maailmanlistan ykkösenä vuonna 2010.


title: Wang Xin (sulkapalloilija)

text: MM-kilpailuissa Wang on saavuttanut hopeaa ja pronssia.


title: Luettelo Ruotsin tieliikennemerkeistä

text: Tälle sivulle on koottu luettelo Ruotsin valtion liikenteessä käytettävistä liikennemerkeistä. Useimmat merkit ovat melko samanlaisia kuin Suomessakin.


title: H. A. Saintsbury

text: Harry Arthur Saintsbury, usein H. A. Saintsbury (18. joulukuuta 1869 – 19. kesäkuuta 1939) oli brittiläinen näyttelijä ja näyhtelmäkirjailija. Hänen tunnetuimpia näyttämöroolejaan oli Sherlock Holmes. Näytelmiä hän kirjoitti salanimellä Jay Nibb.


title: Wang Xin

text: Wang Xin (, s. 11. elokuuta 1992 Wuhan) on kiinalainen uimahyppääjä ja olympiavoittaja. Hän voitti kultaa Pekingissä 2008 10 metrin kerroshyppyjen parikilpailussa. Yksilökilpailussa hän sijoittui pronssille.


title: Charlie sateessa

text: Charlie sateessa ("Caught in the Rain") on Charles Chaplinin ohjaama vuoden 1914 yhdysvaltalainen mykkäelokuva. Chaplin kirjoitti elämäkerrassaan elokuvan olleen hänen ensimmäinen ohjaustyönsä, mutta tuon kunnia kuuluu kuitenkin todennäköisesti elokuvalle "Kaksikymmentä minuuttia rakkautta".


title: Charlie sateessa

text: "Charlie sateessa" oli Keystone Studiosin menestyneimpiä elokuvia. Vaikka se noudatti pitkälti studion perussääntöjä, siinä näkyi jo Chaplin oma persoonallinen tyyli. Hän pystyi ohjaajana sijoittamaan ja ajoittamaan pilansa kuten halusi. Sivuosiin Chaplin oli valinnut Alice Davenportin ja Mack Swainin, joka elokuvan jälkeen oli yli vuosikymmenen ajan Chaplinin suosikkiavustaja.


title: Charlie sateessa

text: Juoneltaan elokuva oli melko tyypillinen Chaplinin Keystonen-kauden elokuva. Chaplin esittää kulkuria, joka ihastuu puistossa näkemäänsä naiseen, jonka aviomies kehottaa kulkuria pysymään kaukana. Kulkuri lähtee kuitenkin naisen perään hotelliin, jossa pariskunta yöpyy. Hän saa vastapäisen huoneen ja erehdyksessä päätyy myös näiden huoneeseen. Nainen kävelee unissaan kulkurin huoneeseen, ja kulkuri saattaa tytön takaisin omaan huoneeseensa. Aviomies palaa tällä välin takaisin ja kulkuri jää ansaan. Hän karkaa parvekkeelle sateeseen, ja poliisi luulee tätä varkaaksi ja ajaa hahmoa takaa ympäri hotellia.


title: Terria

text: Terria on kanadalaisen multi-instrumentalistin Devin Townsendin viides sooloalbumi. Se on julkaistu elokuu 2001 Townsendin oman levy-yhtiön, HevyDevy Recordsin kautta.


title: Terria

text: Townsend tunsi vieroksuttaneen fanejaan edellisen albuminsa, "Physicistin", myötä, jonka jälkeen hän halusi tehdä persoonallisen ja rehellisen levyn.


title: Terria

text: Kaikki kappaleet säveltänyt ja sanoittanut Devin Townsend.


title: Terria

text: Rajoitetun painoksen bonuskappale


title: Scottish Football League

text: Scottish Football League (SFL) oli skotlantilainen jalkapalloliiga, joka koostui kolmesta divisioonasta (1. divisioona, 2. divisioona ja 3. divisioona). Nämä sarjat muodostivat Skotlannin jalkapallon sarjajärjestelmän toiseksi, kolmanneksi ja neljänneksi korkeimmat sarjatasot. Niiden yläpuolella oli Valioliiga ja alapuolella aluesarjat. Alimmasta divisioonasta ei voinut pudota suoraan, mutta liiga voi harkita sen pudottamista, jos joukkue jäi kahdesti peräkkäin viimeiseksi.


title: Scottish Football League

text: SFL lopetettiin vuonna 2013 Skotlannin jalkapallon sarjauudistuksen myötä. Tilalle perustettiin Scottish Professional Football League, joka koostuu maan neljästä korkeimmasta sarjatasosta, jotka ovat joko ammattilais- tai puoliammattilaissarjoja. SPFL:n sarjatasot ovat valioliiga "(Scottish premiership)", Mestaruussarja "(Scottish Championship)" Ykkösliiga "(League one)" ja Kakkosliiga "(League two)". SPFL:n alapuolella on maan aluesasarjat.


title: Uusi työpaikka

text: Uusi työpaikka tai Uusi työ ("His New Job") oli Charlie Chaplinin ohjaama vuoden 1915 yhdysvaltalainen lyhyt mykkäelokuva. Se oli hänen ensimmäinen työnsä Essanay Studiosille.


title: Uusi työpaikka

text: Essanay Studios palkkasi vuoden 1914 lopulla Chaplinin ja antoi tälle 1 250 dollarin ja 10 000 dollarin allekirjoitusbonuksen. Chaplin matkusti joulukuun lopulla yrityksen Chicagon-studiolle tekemään elokuvaa. Hänen ensimmäiselle elokuvalle annettiin nimeksi "Uusi työpaikka". Tyyliltään se oli melko samantapainen kuin Chaplinin Keystonelle tekemät elokuvat, ja siinä hänen hahmonsa aiheuttaa epäpätevyydellään sekasrotoa ja tirskuu aiheuttamaansa kaaosta. Elokuvaa varten ei todennäköisesti tehty käsikirjoitusta, ja elokuvassa Chaplin käyttää hupailuun monia erilaisia tavaroita.


title: Uusi työpaikka

text: "Uusi työpaikka" valmistui kahdessa viikossa, ja sen ensi-ilta oli 1. helmikuuta 1915. Siitä tuli suosittu, ja se sai enemmän ennakkotilauksia kuin yksikään aiempi Essanayn elokuva. Elokuvassa esiintyivät pienissä sivurooleissa muun muassa nuoret Gloria Swanson ja Agnes Ayres uriensa ensimmäisissä rooleissa.


title: Íñigo Martínez

text: Íñigo Martínez Berridi (s. 17. toukokuuta 1991 Ondarroa, Vizcayan maakunta, Espanja) on espanjalainen jalkapalloilija, pelipaikaltaan puolustaja. Hän edustaa Espanjan korkeimmalla sarjatasolla Primera Divisiónissa pelaavaa Athletic Bilbaoa.


title: Íñigo Martínez

text: Martínez siirtyi Real Sociedadin junioreihin kotikuntansa Ondarroan seurasta Aurrerasta 15-vuotiaana. Hän pelasi kaudesta 2009–2010 alkaen Real Sociedadin reservijoukkueessa, jonka kanssa hän saavutti saman kauden päätteeksi sarjanousun Segunda División B:hen.


title: Íñigo Martínez

text: Real Sociedadin edustusjoukkueessa ja Espanjan korkeimmalla sarjatasolla Primera Divisiónissa Martínez debytoi 27. elokuuta 2011 kauden 2011–2012 avauskierroksen ottelussa Sportingia vastaan. Hän herätti huomiota onnistuttuaan maalinteossa joukkueensa omalta kenttäpuoliskolta 2. lokakuuta 2011 Baskimaan paikallisottelussa Athleticia vastaan. Hän teki vastaavanlaisella kaukolaukauksella maalin myös 27. marraskuuta 2011 ottelussa Betisiä vastaan. Martínez pelasi debyyttikaudellaan yhteensä 26 liigaottelussa, joista kaikki avauskokoonpanossa, ja teki kolme maalia.


title: Íñigo Martínez

text: Martínezilla on kokemusta myös Espanjan nuorisomaajoukkueista. Hän on pelannut alle 21-vuotiaiden joukkueessa karsintaotteluita vuoden 2013 EM-kilpailuihin, ja hänet valittiin vuoden 2012 kesäolympialaisten jalkapalloturnaukseen osallistuvaan joukkueeseen.


title: Martha

text: Martha tai Marta voi tarkoittaa seuraavia:


title: Emis Killa

text: Emiliano Rudolf Giambelli, joka tunnetaan parhaiten Emis Killa (Vimercate, Italia 14 marraskuuta 1989) on italialainen räppäri.


title: Nathalie Cardone

text: Nathalie Cardone (s. 29. maaliskuuta 1967 "la Clinique de Cygognes" sairaala, Pau, Pyrénées-Atlantiques) on ranskalainen näyttelijä ja laulaja.


title: Nathalie Cardone

text: Hänen isänsä on sisilialainen ja äitinsä espanjalainen. Cardonella on ollut rooli muun muassa "La Petite Voleuse" -elokuvassa. Hänen tunnetuimpia laulujaan ovat muun muassa "Populaire", "Mon Ange" ja kuuluisimpana versio "Hasta Siempre" -kappaleesta, jossa lauletaan vallankumousjohtaja Che Guevarasta.


title: Jääkiekko talviolympialaisissa 2014 – naisten karsinnat

text: Jääkiekon naisten olympiakarsinnat vuoden 2014 Sotsin turnaukseen alkoivat lokakuussa 2012. Helmikuussa 2013 järjestetyssä lopputurnauksessa olympiapaikan saivat Japani ja Saksa.


text: Ottelut


text: Sijoituksilla on merkitystä IIHF:n maailmanrankingiin 2014.


title: Helge Jääsalo

text: Helge Iivari Jääsalo (19. syyskuuta 1909 Pielisjärvi – 16. maaliskuuta 1990 Helsinki) oli suomalainen meriupseeri ja merenkulkuhallituksen pääjohtaja vuosina 1964–1978.


title: Helge Jääsalo

text: Jääsalo valmistui meriupseeriksi merisotakoulusta 1934. Sota-aikana hän toimi päällikkönä tykkivene- ja vartiovenelaivueissa. Sotilasarvoltaan Jääsalo oli kommodori.


title: Helge Jääsalo

text: Ennen kuin Jääsalo siirtyi merenkulkuhallituksen palvelukseen ehti hän työskennellä kauppa-aluksilla ja merivartiolaitoksessa. Merenkulkulaitoksessa Jääsalo aloitti 1960 luotsi- ja majakkaosaston päällikkönä 1960. Pääjohtajaksi hänet nimitettiin 1964. Jääsalon erityisenä ansiona pidetään talvimerenkulun kehittämistä. Vuodesta 1971 lähtien myös Perämeren satamat on pidetty auki talviaikaan.


title: Helge Jääsalo

text: Jääsalolle myönnettiin Oulun yliopiston kunniatohtorin arvo 1983. Lisäksi Oulun Oritkarin satamaan johtava katu on nimetty Jääsalontieksi.